◄ ئەنجام: 482 تۆمار دۆزرایەوە، لاپەڕە 1 لە 49 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n📅 00-09-1981 رێکەوت و رووداو (کڕۆنۆلۆژیا)\n- هێرشی د.ا بۆسەر کورەخانەی گوندی ساروقامیشی نێوان [ زۆرتر... 👁] ✖ ✖ ✖ 0 0 ✔ 84% ✍ هـ.ب. 8/30/2010 11:20:41 AM\n👁 ئەم بابەتە 40,508 جار بینراوە\nباکووری کوردستان - ئایشە ئاجار باشاران وەکو وتەبێ [ زۆرتر... 👁] ✖ ✖ 16 1 ✔ 99% ✍ هـ.ب. 1/1/2020 12:19:15 AM\n👁 ئەم بابەتە 56,216 جار بینراوە\n📅 02-10-1981 رێکەوت و رووداو (کڕۆنۆلۆژیا)\n- حدکا شاری بۆکانی لە ژێر تەوژمی هێرشی د.ا چۆڵکرد. [ زۆرتر... 👁] ✖ ✖ ✖ 0 0 ✔ 74% ✍ هـ.ب. 8/30/2010 11:20:41 AM\nباکووری کوردستان - لە ناوچەی گەڤەری جۆلەمێرگ لە ب [ زۆرتر... 👁] ✖ ✖ 10 4 ✔ 99% ✍ هـ.ب. 5/27/2018 10:56:03 PM\nباکووری کوردستان - بۆ پشتیوانییکردن لە لەیلا گیوڤ [ زۆرتر... 👁] ✖ ✖ 12 8 ✔ 99% ✍ هـ.ب. 11/1/2018 9:41:01 PM\nباکووری کوردستان - لە کانێکی خەڵوزی بەردینی لە شر [ زۆرتر... 👁] ✖ ✖ 9 2 ✔ 99% ✍ هـ.ب. 12/4/2017 12:00:00 AM


دەنگدانی ئاشکرا یان دەنگدانی نهێنیی؟\nمادەی چوار، یەکەم خاڵی پێنجەم، لە قانونی کاراکردنەوەی دامەزراوەی سەرۆکایەتیی هەرێمی کوردستان دەڵێت "سەرۆک لە دەنگدانێکی ئاشکرا..." هەڵدەبژێردرێت. هەندێک کەس رەخنە لەو خاڵە دەگرن. من بەپێچەوانەوە، پێموایە، بۆ پێشڤەچونی دیموکراسیی و شەفافییەت، پێویستە ئەندام پارلەمانان بەئاشکرا دەنگبدەن نەک بەنهێنیی بۆ ئەوەی ئەندام پارلەمانەکان زیاتر هەست بە بەرپرسیاریی بکەن لە بەرانبەر دەنگدەرانیان و گەل.\nدەنگدەران و گەلیش بتوانن باشتر لێیان بپرسنەوە کاتێک دەنگ بە پرسێک دەدەن کە لەگەڵ ویستی ئەوان و بانگەشەکانی ئەندام پارلەمانەکە لە رابردودا ناگونجێت. بۆ نمونە، لە هەڵبژاردنی سەرۆکی هەرێمدا، هیچ ئەندام پارلەمانێک ناتوانێت خەڵک لە خشتە ببات و بڵێت دەنگی بە سەرۆک نەداوە، بێگومان بۆ ئەو دەنگدەرانەی کە دەنگدان بە سەرۆک بە کارێکی باش نازانن.\nبەدڵنیاییش دەزانم لە کوردستان پارلەمان و ئەندام پارلەمانان لەلایەن مەکتەب سیاسییەکانەوە قوڕمیش و کۆنترۆڵ کراون، بەڵام لە دەنگدانی ئاشکرادا باشتر ئازایەتیی ئەندام پارلەمانانمان بۆ دەردەکەوێت ئایا گوێ لە ئیرادەی دیموکراسیی و وڵاتییان و دەنگدەران دەگرن یان بەرژەوەندییەکانی مەکتەب سیاسییەکانیان و خانەی راپەڕاندن و ئەنجومەنی باڵا و ئەوانەی لە پشتی مەکتەب سیاسیی و خانەی راپەڕاندن و ئەنجومەنی باڵان.


باس کردنی ڕوقیەی شەرعی و مەرجەکانی\nلەگەڵ کاکە باز گەڕاینەوە لە شەڕ کردن لەڕێگا ووتم ئەوە کەی تۆ ئەوەندە دەسەپاچە بوویت؟\nکاکە باز: دەسە پاچە نەبووم تا بەیانی لێی بامایە هیچم نەدەوت ئافرەت بوو.\nماکوان: لەبەر ئەوەی ئافرەت بوو؟\nکاکە باز : هەر خۆشە ئافرەت لێت بدات!\nماکوان: ئەی قوڕ بەوسەرتە! وامزانی گۆڕاوی هەر دەڵێی جارانی کە دەچووین بۆ بەردەم مەکتەبی کچان، بیرتە لە کچ ئەپاڕایتەوە بۆ ئەوەی پەیوەندی لەگەڵ ببەستیت "بە پێکەنینەوە"، یادگاریەکی خۆشت بیر بخەمەوە کاکە باز بەڵام وەعد بە توڕە نەبیت.\nکاکە باز: وەڵڵا کاکە سور هەرگیز لە تۆ توڕە نابم، بەڵام توخوا توڕەم مەکە.\nماکوان: "لێی دوورکەوتمەوە" بیرتە ماکسی دایکت بە تەنافەکەی خۆتانەوە لێکردەوە بردت بۆ کچەکەی قوتابخانەی هاواری کچان؟\nهەروام ووت شێت بوو.\nکاکە باز: ئەی بیرتە لەبەردەم مەکتەبی کچان هاوارت دەکرد عەمبەربەرید عەرەبانەکەت بە سوڕ وەرگرتبوو؟ باپیرت هات لەبەرچاوی کچەکان سەری کردی بە عەمبەر بەریدەکە داو دوای کەچاڵیان کردی پێمان دەوتیت خەسە کەچەڵ؟ بەڵام بەتوڕەوەیەوە قسەی دەکرد.\nماکوان: باشە بەخوا هەر بۆ خۆشی بوو توڕە مەبە، قسەی خۆش دەکەین یادگاری دەگێڕینەوە.\nکاکە باز: یادگاریت بیرنەکەوتەوە ماکسیەکەی دایکم نەبێت، بەوە تێكدەچم باسی ئەوە مەکە. ئەی بۆ باسی ئەو هەموو یادگاریە خۆشەی تر ناکەیت شەوانی توی مەلیك و گۆرانی ووتن قسەی خۆش و شەڕە بەردی گەڕەك ناکەیت، لایبە باسی ئەوە مەکە.\nماکوان: بڕۆ ئەو پارەیەی لە خالیدە خوێڕیم برد بیدەین بە دەسڕی تەوالێت بۆ مزگەوت.\nبەیەکەوە چووین بۆ مزگەوتێکی تورکەکان لە نزیك بازاڕدا بوو ٨٠٠ ئیورۆم لە خالید مەغریبی بردبوو دامە مزگەوت. .پێشم ووتن ئە وپارە حەڵاڵ نیە و پارەی خالیدە نابێت بۆ مزگەوت بەکار بێت، مەگەر بۆ چاکردنی زێراب و بۆری و کەرەستەی پاكوخاوێنی تەوالێتەکان ..هتد.\nکاکە باز: ئەوە زۆر موهیم بوو بەلامەوە کاکە سور نابێت پارەی حەرام بە کاربێت بۆ شتی چاک و پاك؟\nماکوان: خۆی لە ڕاستیدا پارەکە هەر خزمەتە بۆ مزگەوتەکە، بەڵام ناکرێت لە ناو مزگەوتەکەدا بەکار بێت وەكو فەرش و کەرەستەکانی تری ناو مزگەوت، چونکە حەرامە و دەبێت بە ئاشکرا بڵێیت کە حەرامە بەتایبەت لەم وڵاتانە. ئەوپارە زیادەیەی کە دێتە سەر حسابەکانمان دەڵێین بیدەن بە هۆکاری چاکردن و کارێك کە بە پیسی یەوە بڕوات مەرجەکەی ئەوەیە کەبزانرێت حەرامە، وەکو خێر کردن حساب ناکرێت بەڵکو نەجات بوونتە لە حەرامەکە، بەڵام ناکرێت ڕقت لەکەسیك بێت و بڕۆی زەرەر لەو بیەت و پارەکەی بخەیتە مزگەوت. ئەمەی کردمان لەگەڵ خالید وەکو عوقبەیەك بوو دەنا ئێمە ئیلاقەمان نیە بەسەریەوە ئەوە کاری ئێمە نیە.\nکاکە باز: ئەی ئەوەی ئەوکارە دەکات لە شەرعی ئیسلامدا جێگای دەبێتەوە؟\nماکوان: نا؛ جێگای نیە لە شەرعی ئیسلامدا دەبێت بانگ بکرێت و تەوبەی پێبکرێت و دوای تەوبەکەشی بکوژرێت. کۆمەڵێك دەڵێن لە قەبرسانی موسڵمانان نانێژرێت، کۆمەڵێکی تر دەڵێن دەنێژرێت لەبەر ئەوەی تەوبەی کردوە.\nکاکە باز: بەڕاستی ترسناکە!\nماکوان: بەڵێ؛ بەدڵنیایەوە ترسناکە! بڕۆ بابچین نانێك بخۆین تەلەفون بکەین بۆ فریاد بێت بۆ لامان.\nکاکە باز تەلەفونی کرد بۆ فریادو بە قەرەوەیسیانە قسەی لەگەڵ دەکرد، خەڵکی ناوچەی بازگربوو قەرەویسی بوو فریادیش تێنەدەگەیشت.\nلەگەڵ فریادو کاکە باز نانمان خواردو لە کاتی نانخواردندا بووین فریاد پرسیاری کرد: ئێ ماکوان کاکە ئێمەش فێری ڕوقیە شەرعی بکە شتێکی نەخوازراو ڕووبدات با منیش بیکەم، زۆر نەخۆش هەیە دێتە لامان وەڵاهی سور دەزانم هیچی نیە بەڵام توشی ئەو حاڵەتە دەبن کە تۆ توشی بوویت، تۆ دەزانیت لە زانستدا شتی واباس ناکرێت خۆت دەزانی موجەرەدە زانست؟\nماکوان: ڕاستە زانست موجەرەدە، لەخزمەتام ئەوەندە قورس نیە! بەڵام ڕوقیەی شەرعی چەندە خوێندنەکەی گرنگە ئەوەندە ئەوەی دەیخوێنێت گرنگە!\nماکوان: نا قورس نیە زۆر ئاسانە، بەڵکو سیفاتی مرۆڤی ڕوقیە خوێن زۆر جیاوازە لەگەڵ کەسی ئاسایی. هەرچەندە هەموو کەس دەتوانێت بیخوێنێت، بەڵام ئەو کەسەی دەیخوێنێت کۆمەڵێك سیفات هەیە دەبێت لەخۆیدا هەبێت ئینجا سەرەکەتوو دەبێت.\nفریاد: وەکو چییە؟\nماکوان: ئەو کەسەی کە جن دەردەکات یاخود سیحرو جادو بەتاڵ دەکاتەوە دەبێت ئەم خاڵانەی تیا بێت:\n- دەست بە دەستنوێژ و جلو بەرگ خاوێن و بۆن خۆش بێت.\n- ڕووە و قیبلە بوەستێت ئەگەر زانی قیبلە لەکوێیە.\n- دەبێت خۆی لە ئایتەکان و مانای زیکرو فەرمودەکان تێبگات و بەجوانی بیانخوێنێت.\n- ئیخلاس و تەمەنای لە خوای گەورە بێت کە کارەکە ئەنجام ئەدات و بزانێت شیفا لای پەروەردگارە.\n- دەبێت لەکاتی خوێندی ڕوقیەکاندا بزانێت لە کوێدا فوو دەکەیت بە دەست یاخود فوو دەکەیت بەو کەسەی جنۆکەی تێدایە، بۆ کەسی نزیکی خۆت منداڵ یاخود خێزانت دەتوانیت لە لیکی خۆت کە قورئانی پێدەخوێنیت وکۆدەبێتەوە بدەی لیان و دەست بەدەمی خۆتدا بهێنیت و لێوی ئەوانی پێ تەڕ بکەیت، ئەویش تەنها بۆ کەسە نزیکەکانی خۆت.\n- ئەوکەسەی ڕوقیە دەخوێنێت دەتوانێت لەکاتی خوێندیدا دەست بخاتە ئەو جێگایەی کە ئازاری هەیە یاخود پێشە سەری مرۆڤ، ئەگەر نامەحرەم بوو پێوویست ناکات، تەنها مەحرەم.\n- بەهیچ شێوەیەك جائیز نیەو حەرامە کە پیاو بەدەست کێش یاخود دەستەسڕ بەبیانوی ئەوەی کە گوایە دەستی بەر پێستی ناکەوێت، بەهیچ شێوەیەك جائیز نیەو نابێت دەستبەرئافرەت بکەوێت.\n- چەند جار دووبارەکردنەوەی ئایەت و دوعاو نزاکان لە کاتی چارەسەردا.\n- گرنگە نیەت و بۆ چونت بۆ شیفا بێت لە کە ڕوقیە دەخوێنیت، بیر لە پارەو ناوبانگ نەکەیتەوە.\n- گرنگە ئەو کەسە شارەزابێت و لە بواری دەرکردنی جنۆکە و بەردەوام بێت لەگەڵ نەخۆشەکە تا جنەکە دەردەکات وازی لێنەهێنێت بە هیچ شیوەیەك، هەموو جنییەك کە دەچێتە لاشەوە لە ماوەی ١٠ خولەک تا ٢٠خولەك کۆتای دێت و دەڕوات، ئەگەر زۆر ماندووکەرو درۆزن بیت کاتژمێرێك دەبات، خۆ ئەگەر دەرنەچوو خەتا لە نەخۆشەکەیە تاوانی کردوە یاخود عەقدی لەگەڵ کردوون دەبێت بەتاڵ بکرێتەوە، یاخود لە ڕێگای سیحرەوەیە و جنۆکەکان چەقاوەسو بوو و ناڕۆن، دەبێت دوو کەس بەردەوام ڕوقیە بخوێنن لەسەرەتا بەتاڵ دەکرێتەوە جاری واهەیە هەفتەی پێدەچێت دەبیت کاتی بۆ دیاری بکرێت چەند جار دووبارە بکرێتەوە.\n- ئەگەر جنۆکەکە کەوتە قسە و هەوڵی زۆر بدرێت بۆ موسڵمان کردنی و هیدایەت دانی، بەڵکو خوای گەورە هیدات وەربگرێت لەسەر دەستی ئەوکەسەی ڕوقیە دەکات.\n- ئەوکەسەی ڕوقیە دەخوێنێت دەبێت بزانیت ئەو کەسە چەند پێویستی بە ڕوقیەیە بە کورتی یاخود ڕوقیەی درێژ، چونکە زۆر جار ئەوەی ڕوقیە دەخوێنێت دەنگی زۆر ناخۆشە و نەخۆشەکە ئیزعاج دەکات، دەبیت زۆر زۆر نەخوێنێت و پشو بدات تا نەخۆشەکە بە باشی چارەسەر ببێت.\n- ئەگەر ئافرەت بوو پێوویست ناکات زۆر بە دەنگی بەرز بەسەریدا بخوێنرێت، هەندێك جار پێویست دەکات هەر بە نهێنی بیخوێنێت و هەندیك جاریش بە دەنگی بەرز.\n- ئەوکەسەی دەیخوێنێت پێویستە خاوەن وەرع بێت و حەرام خۆر نەبێت.\nفریاد: بەخوا ئەمە بە من ناکرێت!\nکاکەباز: بۆ فریاد گیان کوڕێکی بەڕێز و خواناسی وەڵڵا تەنها تۆ دەتوانیت، کاکە سوری برام دەمێکەیە مەلایە. تۆ ئەتوانیت ببیت بە مەلاش و دکتۆریش.\nفریاد: ئەی ئەتوانیت پارە وەربگرێت بۆ ئەو کارە؟\nماکوان: لە شەرع دا ڕێگری نەکراوە، بەڵام پێویستە ڕچاوی باری دارای خەڵکی بکرێت و ئیستغلال نەکرێت، هەروەكو ووتم پێویستە ئەو کەسەی کە ئەو کارە دەکات خاوەن وەرع بێت و لەخوا ترس بێت، کە درۆی کرد بۆ پارە پەیدا کردن بوو هیچ نیە.\nزانایانی ئیسلام دەڵێن هەر کەس ئەوکارە بکاتە پیشە توشی سێ حاڵەت دەبێت:\nدووەم: داوێن پیسی\nسێیەم: حەرام خۆری\nلەبەر ئەوە زۆر پێوستە ئەو کەسانەی کە ئەو کارە دەکەن زۆر ووریا بن.\nکاکە باز: ئەی لە کوردستان خۆ شێخ و شتی زۆر ساختە چی هەیە، بەخوا من یەك دوانێك دەناسم نوێژیش ناکەن.\nماکوان: پێ ناچێت ئەوانە هەر موسڵمان بن، زۆربەیان ساحیرن!\nکاکە باز: ئەی ئەوە زانیم حوکمی لە ئیسلامدا کوشتنە، ئەی لە یاسای هیچی لەگەڵ ناکەن لە ئێستادا؟\nماکوان: لە یاسای عێراقی و هەرێمیش سزای لەسەر دادەمەزرێت، بەڵام بەمەرجێك کەسەکە بچێت شکات بکات و سکاڵا تۆمار بکات بەناوی پارە خواردن و هەڵخڵەتاندنی خەڵکی.\nفریاد: ئەی ڕوقیە چییە؟ چۆن من جنۆکە دەربکەم ئەگەر بتوانم ئەو مەرجانە لەخۆمدا پیادەبکەم؟\nماکوان: بەسەرچاو، سەرەتا سورەتی فاتیحە بخوێنەو دوای ئایتەلکورسی و دوو ئایەتی کۆتای سورەتی بەقەرە. سێ جار خوێندی سورەتی قولەکان واتا "قل هو اللە احد ، قل اعوذ برب الفلق ، قل اعوذ برب الناس"، بەڵام سی جار سێ جارو فوو بکە بەدەستدا و بیهێنە بەسەر نەخۆشەکەدا، دوای ئەوە هەر ئایەتیێك دەخوێنیت بە ئارەزوی دڵی خۆت و بەڵام هەوڵ بدرێت ئەو سورەت و ئایەتانە بخوێنرێت کە باسی جەهەنمی زۆر تێدایە یاخود باسی قیامەت دەکات، چونکە قورئان هەمووی بەرەکەت و کەلامی خوای پەروەدگارەو موبارەکە.\nکاکە باز: جا ئەوە چیە، منیش دەیزانم!\nفریاد: تەواو هەر ئەوەندەیە؟\nماکوان: بەڵێ هەر ئەوەندەیە، ئەوەی کە لەفەرموودەی ڕاست و دروستی پێغەمبەری خوا "صلی اللە علیە وسلم" هاتووە زانایان ئەوەندەیان باس کردوە.\nفریاد: ئەی ئەم هەمووشێخ و مەلایە چیە ئێستا دورست بووە، هەموو جن دەردێنن؟\nماکوان: لە ڕاستیدا ئەوانە شەریکن لەگەڵ جن و شەیتانەکان دەیانخەنە ناو لاشەی ئەو خەڵکەو تەنها پارە پەیدا کردن و هەندێکیشیان کەرکردنی خەڵكە.\nفریاد: ئەی چۆن بزانین کەسێك توشی بووە واتا نیشانەکانی چییە؟\nکاکە باز: کولیەی طبی خوێندەوە ئەیەوێت کولیەی جنیش بخوێنێت، کاکە دەبەسە بابڕۆین کۆنکەنێك بکەین تا لەماکوانی نەبەمەوە ناخەوم بەس بۆ ئەوە هاتووم کۆنکەنێك لە ماکوان بەرمەوە.\nفریاد: توخوا پەلە مەکە با ئەوەشمان بۆ باس بکات ئیتر دەڕۆین.\nماکوان: نیشانە سەرەتایەکانی بەم شێوەیە.\n- هەستکردن بە خەمو خەفت زۆر و سنگ گوشاری و تەسك بوونەوەی سینە لەزۆربەی کاتەکان، هاوڕیێ کردنی خەمباری بەبێ ئەوەی هیچ ڕوویدابێت لە پڕ دەست دەکات بەگریان.\n-هیچ ئیشتهایەکی و حەزێکی بۆ خواردن نامێنێت و نان ناخوات، هەر خواردنیکی بدەیتێ دەیخوات تامی خواردنی لا گرنگ نیە، نانی وشك و گۆشت وەکو یەکە لای واتا هەموو تامەکان لەدەست دەدات.\n-تەمەڵی و توانای هیچی نامنێت و تەنانەت ئەوەشی کە لەسەری واجبە بیکات ناتوانێت هەر دەخەوێت و پان دەبێتەوە هیچی بۆ ناکرێت.\n- قلّة النّوم، وأحيانًا كثرة النوم بشكل غير معتاد، وقد يصحب ذلك أحلاما مزعجة.\nخەوی لێناکەوێت کە خەوی لێکەو زۆر دەخەوێت، واتا موعتاد و بەردەوام دەبێت لەسەری. هەمیشە خەوی ناخۆش و ئیزعاج دەبینێت.\n- هەمیشە ڕاڕایە سەرئێشەی لەگەڵدایە، هەست بەوە دەکات کە هیچی بۆ ناکرێت و کەسێكی لاواز دەردەکەوێت و حەزی بە مردنە.\nئەمانە سەرەتای نیشانەکانیەتی...\nفریاد: دەی نەخۆشی نەفسیش هەروایە.\nماکوان: نەخۆشی نەفسیش هەر لە شەیتانەوەیە بەدڵنیایەوە هەر هەمان شتە، بەڵام هەندێك حاڵەت هەیە فەرق دەکات.\nفریاد: وەکو چی؟\nماکوان: تۆ پزیشکی و دەزانیت، زۆر ئافرەتمان هەیە هەمان حاڵەتی توش دەبێت، بەڵکو خراپتریش دەڵێت تارمای دەبینم یاخود شت دێتە بەرچاوی، یان مێردو باوکو کەسوکارەکەی لەبەرچاو ڕەش دەبێت وە یاخود ڕاڕایەکەی ئەوەندە خراپ دەبێت توشی نەخۆشی تری دەکات. ئەمانە هیچی پەیوەندی نیە بە نەخۆشی نەفسی و بە جنۆکەو شەیتان، بەڵکو کەمی ڤیتامین دی و ڤیتامین سی و ئاسن و تێكچونی هۆرمۆنەکانیەتی.\nفریاد: ڕاستە وایە!\nماکوان: پیاوانیش هەمان حاڵەتیان توش دەبێت، بە کەمی ڤیتامین دی و ڤیتامین سی.\nزۆربەی خەڵکی کوردستان فێر نین لەبەر خۆردا بوەستن ڕاستەوخۆ خۆر لە پێستیان نادات، بەتایبەت ئافرەتان بۆ ئەوەی ڕەش نەبنەوە هەر ناچنە بەر خۆر!\nلەکاتێکدا چارەسەری زۆربەی نەخۆشیەکانیانە!\nفریاد: زۆر ڕاستە، ئەو ماوەیە لە ئیمارات بووم لە شاری دوبەی زۆربەی خەڵکی ئەو وڵاتە نوقسانی ڤیتامین Dیان هەیە، چونکە ناچنە بەرخۆر!\nکاکە باز: هەڵسن بابڕۆین نوێژەکانمان دەکەین و دەچین یاری دەکەین لەماڵەوە.\nچوین بۆ مزگەوت و نوێژی عیشامان کردو گەڕاینەوە بۆ ماڵەوە کۆنکەنی هێناو دەستمان کرد بە کۆنکەن من و کاکە بازو فریادیش دەینوسی و تەماشای دەکردین و منیش زۆر حەزم پێینەبوو بۆ ئەوە توڕەیکەم وەرەقەم زۆر لێ دەبرد و بە کوردی خۆمان گزیم لێدەکرد. کە دەیگرتم دەیوت کاکە موسڵمانی نابێت، منیش دەمووت یاری دەکەین خۆ نوێژ ناکەین ..(هەڵەبەت یاری کردن بووە تەنها بۆ خۆشی بووە نەك لەسەر شت کرابێت وەکو قومار)\nلە پڕ زەنگی من لێیدا کەوەڵامم دایەوە ووتی: حوسێنم وا هاتووم ئەدرەسم بۆ بنێرە.\nماکوان: ئیقباڵت لەگەڵە؟\nحوسێن: نا ئیقباڵ چووە بۆ ئەفغانستان، منداڵەکەی بردەوە خۆی دەگەڕێتەوە لەم ڕۆژانەدا.\nئەدرەسکەم بۆ ناردو هات بۆلامان و کەمێك دانیشت.\nحوسێن: ڕافی هەمووی چارەکێك دوورە لێرەوە بڕۆ بچین بۆ لای.\nماکوان: ئاڵتونەکانی لایە؟\nحوسێن: نا شتێکی تر ڕویداوە بابچینە لای ئەو پێت دەڵێم.\nماکوان: ئەمە لێرەن هەموو برای منن، بێخەم قسە بکە و هیچ کێشەمان نیە.\nحوسێن: کاتێك کە ئاڵتونەکانی لێبردوین، بردویەتی بیفرۆشێت بۆ خۆی. کە بردویەتیە بەلجیکا لەوی کۆمەڵێك مافیای تری جولەکە لەمیان سەندوە زۆریان لە ڕافی داوە وە ئێستا لای ئەوانە ئاڵتونەکە.\nماکوان: کەوای ووت زۆر توڕە بووم و ووتم دەستیان خۆش بێت. خۆزگە وەکو سەگ بیان تۆپاندایە، بابڕۆین ئەوەندەی تریشی لێبدەین.\nهەر وام ووت...\nکاکە باز: ئەوە من ئامادەم!\nفریاد: کاکە بیکەن بۆ خاتری خوا شەڕی چی؟\nحوسێن: سەیدا با هێمن و ئارام بین لەگەڵیدا دەڵێت ئەگەر ئێوەش هاوکاریم بکەن ئاڵتونەکان ئەدۆزمەوە!\nماکوان: ئەترسم لەگەڵ ئاڵتونەکاندا ئێـمەش بدزن و بمان فرۆشێت سەیدا حوسێن ئەوە جولەکەیە سیقەیان نییە!\nحوسێن: تۆ جارێ واز بێنە تا ئەم خوێڕییە فێری ئەوە نبەێت ماڵی ئێمە کورد و کرمانج بخوات.\nهەڵساین چووین بۆ ماڵی ڕافی و من و حوسێن و کاکە باز، هەرچی ووتم کاکە باز مەیە هەر ڕازی نەبوو ووتی دێم. هات و چووین تەقەمان دا لە دەرگاکەی بەکڵاوێکی جولەکەوە هات بەرەو ڕوومان و کە منی بینی دەموچاوم دابو بەیەکدا ووتی: حوسێن بە ماکوان بڵێ وەکو دز تەماشام نەکات، بەڵکو هاوڕێی یەکین، ئەزانم توڕەیە.


دیمەنێكی كەركوك لە ناوەندی شارەوە فۆتۆ: كەركوك ناو\nدەزگا ئەمنییەكانی كەركوك، دەستگیركردنی ئەفسەرێكیان راگەیاند، كە تۆمەتبارە بە رفاندن و دواتر لاقەكردنی كچێك.\nروداوی رفاندنەكە سەرەتای ئەم هەفتەیە بوو، دوای ئاگاداركردنەوەی پۆلیس لە روداوەكە، سەرلەبەیانی ئەمڕۆ پێنجشەممە 13ی حوزەیران بە بڕیاری دادوەر ئەفسەرێك كە تۆمەتبار كراوە بەو روداوە دەستگیركرا، ئەوەش بەپێی سەرچاوەیەكی باڵا لە دەزگا ئەمنییەكانی كەركوك.\nسەرچاوەكە كە لەبەر هەستیاری بابەتەكە و لێكۆڵینەوەكان، نەیویست ناوی بڵاوبكرێتەوە، بە (كەركوك ناو)ی وت "بەپێی بەدواداچون و لێكۆڵینەوەكانمان، تۆمەتبارەكە پلەی ئەفسەری هەیە و لەبەردەم دادوەر دانیبەتاوانەكەیداناوە".\nتۆمەتبارەكە پلەی ئەفسەری هەیە و لەبەردەم دادوەر دانیبەتاوانەكەیداناوە\nدوای روداوەكە، لیوا حسێن عه‌بدولهادی، به‌ڕێوه‌به‌ری گشتى کاروبارى ناوخۆ و ئاسایش لیژنەیەكی لێكؤلینەوەی پێكهێنا بە سه‌رپه‌رشتى عه‌میدى مافپه‌روه‌ر سنان جه‌میل به‌یاتى.\nئەو لیژنەیە بە بڕیاری دادوەر، ئەمڕۆ پێنجشەممە 13ی حوزەیران، توانیان شوێنی تۆمەتبارەكە و ئۆتۆمبێلەكەی دەشتنیشان بكەن و دەستگیری بكەن.\nسەرچاوەكەی (كەركوك ناو) وتی "هەر لەناو ئۆتۆمبێلەكە كچەكەی لاقەكردووە".\nیەكلاییكردنەوەی روداوەكە چاوەڕێی بڕیاری دادگا دەكات، كە بەپێی یاسای سزادانی عیراقی دادگایی دەكرێت.


لەدەستبەکاربونی مستەفا کازمی؛ وەک سەرۆک وەزیرانی عێراق؛ گەورەترین یٔالنگاری بەردەم کابینەکەی حەشدی شەعبی بوو؛ بەتایبەتیش کەیٔەمریکا پاڵپشتی بەهێزی کازمیە و گروپەکانی حەشدیش زیاتر وەلایٔیان بۆ یٔێران هەیە وەک عێراق؛ یٔەمەش دەبووە گەورەترین یٔاستەنگی بەردەم کازمی؛ کەدەبوو نەک هەرخۆی بۆ یٔەمریکییەکان یەکلای بکاتەوە؛ بەڵکو دەبوو حەشد چەکبکا؛ یان بەتەواوەتی بیانخاتەژێر دیسپلینی سەربازی عێراقەوە و بەتەواوەتی دەستی یٔێران ببڕێ لەو گروپانە و لە عێراقیشدا؛ بەڵام وا نزیک دەبینەوە لەساڵێ یٔەم یٔالنگارییە وەک خۆی ماوەتەوە و یٔێستا گروپەکانی حەشد؛ بەگێچەڵکردن بەباڵیۆزخانەی یٔەمریکا؛ خەریکە عێراق دەگەیەننە قۆناغی کۆتایی و نەک هەر چارەنوسی کازمی بەڵکو چارەنوسی عێراق دەبەنە تونێلێکی تاریکەوە.\nحەشدی شەعبی؛ کەلە گەرمەی شەڕی داعشدا و بەگوتارێکی یٔایەتوڵا عەلی سیستانی؛ دروستبوون؛ بەهەزاران گەنجی شیعە مەزهەب چونە ناو یٔەم گروپانەوە و دوای سەرکەوتنی عێراق و هەرێمی کوردستان بەسەر داعشدا و بەیاسایکردنی یٔەم گروپانە لە پەرلەمانی عێراق؛ بەتەواوەتی دەستی حەشدی شەعبی کراوەبوو؛ بەجۆرێک خۆیان بەقارەمانی تێکشکاندنی داعش دادەنا و لەهەڵبژاردن لیستیان دروست دەکرد چونە پەرلەمان و دوای یٔەوەش دەستیانکرد بەهەڕەشەو گوڕەشە لەنەیارەکانیان؛ بەوجۆرەش هەڕەشەیان لەهەرێمی کوردستان و وڵاتانی یٔیقلیمی و نێودەوڵەتی دەکرد و تادەگەشتە یٔەمریکاش.\nلەسەرەتایی دەستبەکاربونی کازمیدا؛ کەتیبەکانی حزبوڵای سەربە حەشد چەند موشەکێکیان یٔاراستەی باڵیۆزخانەی یٔەمریکاکرد؛ دوای یٔەوەی کازمی چەند کەسێکی لێدەستگیرکردن و یٔەوانیش دیسانەوە کەوتنە هەڕەشە لەکازمی؛ یٔەوەبوو کازمی بەجلی حەشدەوە چووە ناو گروپەکانیان و دوای چەند رۆژێ یٔەو چەکدارانەی دەستگیری کردبوون و یٔازادیکردن؛ یٔەوەش یەکەم تێکشکانی کازمی بوو لەبەرامبەر حەشددا.\nلەیٔێستادا کەلەساڵیادی کوشتنی قاسم سولەیمانی؛ فەرماندەی فەیلەقی قودسی سەر بەسوپای پاسدارانی یٔێران و یٔەبومەهدی موهەندیس، جێگری سەرۆکی دەستەی حەشدی شەعبی نزیکدەبینەوە؛ دەزگا یٔەمنییەکانی عێراق بەڵگەنامەیەکیان بڵاوکردووەتەوە باس لەوەدەکات، گروپە لەیاسا دەرچوەکان (یٔەوانەی لە یٔێرانەوە نزیکن) نیازی یٔەوەیان هەیە لەڕێگای موشەکی پێشکەوتوەوە هێرشبکەنەسەر ناوچەی شەریحەی سەربەقەزای یٔەبوغرێب کەبنکەیەکی سەربازیی یٔه‌مریكی لەنزیک فڕۆکەخانەی بەغدای لێیە بەیٔامانج بگرن.\nعەسایٔیبی یٔەهلی حەق؛ کەیەکێک بوو لەگروپەکانی حەشدی شەعبی و ماوەی پێشوو جیابووە لەو گروپانەی حەشد کەسەربە یٔێرانن؛ بەیٔاشکرا هەڕەشەی لە یٔەمریکا دەکرد و دەیوت باڵیۆزخانەکەیان دەکەم بەیٔامانج؛ دوای هاویشتنی چەند موشەکێک یەکێک لەفەرماندەکانی دەستگیرکرا؛ رۆژی 25ی 12ی 2020 هێزەکانی نمایشی سەربازییان دەکرد لەسەر شەقامەکانی بەغدا؛ یٔەمەش یٔاماژەی روونە بۆبونی دەوڵەت لەناو دەوڵەتدا و بەشێکە لەفەوزای هێز و میلیشیا.\nهەفتەی پێشوش دۆناڵد ترەمپ؛ سەرۆکی یٔه‌مریكا هەڕەشەی یٔەوەیکرد، یٔەگەربێت و لەگەڵ نزیکبونەوەی ساڵڕۆژی کوژرانی قاسم سوله‌یمانی، هەر یٔه‌مریكییەک لەعێراق بەیٔامانج بگیرێت، یٔەوە یٔێران بەرپرسارێتییەکەی لەیٔەستۆ دەگرێت.\nمیدیا یٔەمریکییەکانیش یٔەوەیان بڵاوکردووەتەوە؛ کەیٔەگەری هەیە یٔەمریکا باڵیۆزخانەکەی لەبەغداوە بگوازێتەوە بۆ هەولێر.\nبەپێی زانیارییەکان لەم رۆژانە یٔیسماعیل قایٔانی؛ هاتووەتە بەغدا و داوای لەهەموو گروپەکانی حەشدی نزیک لە یٔێرانی کردووە؛ کەهیچ چالاکییەک لەدژی یٔەمریکا نەکەن؛ هەتا ترەمپ لەسەرۆکایەتیەک تەواو دەبێ.\nبەڵام یٔێستا کەحەشدیش بوون بەچەند بەشێکەوە هەندێکیان وابانگەشە دەکەن کەپابەندی بریارەکانی یٔێران نابن.\nبۆیە هیچ گرەنتییەک نییە کەیٔەم گروپانە. هێرش نەکەنە سەر یٔەمریکا؛ لەکاتی یٔەنجامدانی هێرش بۆسەر بنکە و باڵیۆزخانەکانەی یٔەمریکا؛ هەم چارەنوسی کازمی دەکەوێتە مەترسیەوە؛ دوور نییە کازمیش وەک عادل عەبدولمەهدی؛ نەبێتە قوربانی کارە خراپەکانی حەشدی شەعبی؛ بەو هۆیەشەوە عێراقیش بەرەو تونێلێکی تاریک دەڕوات و گۆشەگیردەبێ.


ئەم مانگە دۆخی Battle Royale بۆ یاری Battlefiled V بەردەست دەکرێت – کەی ئای تی ئێن\nیاری 23, ئازار 2019\nلە کۆنگرەی E3 ساڵی ٢٠١٨ کۆمپانیای DICE، خاوه‌نی یاری Battlefield V، ڕایگه‌یاند دۆخی باتڵ ڕۆیاڵ له دروستکردندایه، و به‌م زووانه بڵاوی ده‌که‌نه‌وه. به‌پێی زانیاریه‌کانی ماڵپەڕی IGN ناوی دۆخە نوێکه بریتییه له (Firestorm) واته گه‌رده‌لولی ئاگری.\nکۆمپانیای ناوبراو ڕایگه‌یاند نه‌خشه‌ی دۆخە نوێکە ناوی Halvøyـیه و ١٠ هێنده له نه‌خشه‌ی Hamada گه‌وره‌تره، و به گه‌وره‌ترین نه‌خشه‌ی یاریه‌که ناویان بردوه. نه‌خشه‌که پێکهاتووه له کۆمه‌ڵێک بۆكسی خۆڵاوی كه پڕه له چه‌ک و ڕوخێنه‌ری بینا، هه‌روه‌ها ئۆتۆمبێلیشی تێدایه. هاوشێوه‌ی باتڵ ڕۆیاڵه‌کانی تر به‌شێوه‌یه‌كی بازنه‌ییه و نه‌خشه‌که بچووک ده‌بێته‌وه بۆ ئه‌وه‌ی یاریزانه‌کان له یه‌ک شوێندا له کۆتاییدا کۆبنه‌وه و براوه دیاری بکرێت، وه شێوه‌ی بازنه‌که‌ش له ئاگر پێکهاتووه.\nنەخشەی Halvøy لە یاری باتڵ فیڵد\nزۆر له به‌کارهێنه‌ران و گه‌شه‌پێده‌رانی یاری پرسیاری ئه‌وه‌یان هه‌بووه، کە ئایا ئه‌م دۆخە نوێیه به چ شێوازێک ده‌بێت؟ لە وەڵامدا کۆمپانیای ناوبراو ڕایگەیاندووە دۆخە نوێکه له ١٦ دەستە پێکهاتووه و هه‌ر دەستەیەک ٤ که‌س له‌خۆ ده‌گرێت، وه کۆی گشتی هه‌موو یاریزانه‌کان له دۆخە نوێکه‌دا ٦٤ که‌س ده‌بێت، هەروەک دۆخی ته‌نها واتە Solo شی تێدا ده‌بێت. جۆری ئۆتۆمبێلیش تانکه‌ری Panzerـیان دیاری کردووه و پێیان وایه باشترین جۆری ئۆتۆمبێل ده‌بێت، ئەمەش تاوەکو ٤ که‌س بتوانن له‌ناو یه‌ک ئۆتۆمبێلدا بن. هه‌مان شێوه‌ی یاری PUBG له‌کاتی خۆ هه‌ڵداندا به په‌ڕه‌شووت دێیته خواره‌وه و ده‌نیشێیته‌وه.\nشایەنی باسە، کاتی بڵاوکردنه‌وه‌ی دۆخە نوێکه ڕێکەوتی ٢٥\_٣ـی بۆ دیاریکراوە و بۆ گشت سه‌کۆکان به‌رده‌ست ده‌بێت. چاوه‌ڕوان ده‌کرێت یه‌کێک بێت له خۆشترین باتڵ ڕۆیاڵه‌کان و جیاواز بێت لە هاوشێوه‌کانی خۆی.\nبینەری ئەم ڤیدیۆیە بن دەربارەی دۆخەکە لە ناو باتڵ فیڵد:\nتاگەکان Battlefield BattlefieldV BattleRoyale


نیکۆلا جۆزیف، یەکەم کەس بوو کە عەرەبانەیەکی دروستکرد بەهێزی هەڵم کار بکات.\nجۆزێف خۆی ئەندازیار بوو لە کەتیبەی تۆپی فەڕەنسی، بەڵام زۆر کەس پێیان وایە کە (فردیناند ڤربیست) یەکەم ئۆتۆمبێلی داهێنا لە ساڵی 1672.\nساڵی 1756 شەڕی نێوان ئێنگلتەرا و فەڕەنسا هەڵگیرسا و نزیکەی 7 ساڵی خایاند.\nفەڕەنسا بووە هاوپەیمانی ئوستوراڵیا و بەریتانیاش چووە پاڵی پروسیا، نیکۆلاش لە تەمەنی 31 ساڵیدا بوو بە سەرباز و وەک ئەندازیارێک بەشداری شەڕی کرد\nساڵی 1763 گەڕایەوە پاریس و بریاریدا کاتەکانی خۆی تەرخان بکات بۆ داهێنان لە بواری کەلوپەل و چەکی سەربازیدا تا لە ئایندەدا لە ئەگەری هەر شەڕێکی تردا بەکاریانی بێنێ، بۆ ئەمەش هەستا بە دروستکردنی و داهێنانی ئامێرێکی هەڵمدا بەهاوکاری کەسێکی تر بە ناوی (تۆماس نیکۆمێن).\nبیرۆکەکەیان بریتی بوو لە کوڵاندنی ئاوەکە تا بگاتە پلەی بە هەڵم بوون و ساڵی 1710 بەم کارە هەڵسان.\nساڵی 1770 جێمس وات حەزی کرد بەشداری بکات لە کاری بە هەڵم بوونی ئامێرەکە کە ئەمەش ئاوات و هیوای (تۆماس نیکۆمێن) بوو. دواتر هەندێ کێشە لە کارەکە سەریهەڵدا کە جێمس وات توانی چارەسەری بکات و گوڕێکی تری بداتێ.\nبەم شێوەیە نیکۆڵا جۆسێپ توانی بیرۆکەی هەردو داهێنەر وات و نیکۆمین بۆ خۆی بەرێ و کەلوپەلەکان بۆ شەڕ ئامادە بکات.\nئەم دوو ئامێرە هەڵمییە یاریدەر بوو بۆ گواستنەوەی تۆپەکان تا لەبری دەست و هەڵمەکە بەکاری بێنێ و گوڕێکی زیاتر بداتە تۆپەکە لەکاتی شەڕدا.\nبەڵام لە بێبەختیدا پاوەری هەردوو ئامێرەکە وەستا ئەویش بەهۆی کەمبوونەوەی ئەو بڕە ئاوەی بەکاریان دەهێنا و بۆ ماوەی 20 خولەک وەستا بۆیە هەستان بە دانانی دوو بۆیلەر لەبەردەم تایەی عەرەبانەکەدا و هەروەها بەکارهێنانی دوو پستۆن تا لە دواوە پاڵی پێوە بنێ.\nساڵی 1769 یەکەمین عەرەبانەی هەڵمی کەوتەڕێ بەڵام بەهۆی هەڵگرتنی ئاوێکی زۆر وای لێکردبوو قورس و هێواش بجوڵێت، کە لە کاتژمێرێکدا ٣ تا ٤ کیلۆمەتر ببڕێ، ئەمەش تەنها بەمەبەستی گواستنەوەی کەلوپەلی ئامێرە جەنگییەکان بەکاردەهێنرا.\nهەرچۆنێک بێت ئەمانە کەسانێک بوون کە توانییان بیرۆکەیەک دابهێنن و رێخۆشکەر بن بۆ دروستکردن و سەرهەڵدانی شەمەندەفەر و ئەو ئامێرانەی بەهێزی هەڵم کار دەکەن.


ئەپڵ وەشانی iOS 14 ـی بە دیزاینی نوێی پەڕەی ماڵەوە و ویجێت و زیاترەوە ڕاگەیاند – کەی ئای تی ئێن\nچـــۆن بزانین كه‌وا چه‌ند كه‌س هێڵی ئینته‌رنێته‌كه‌مان به‌كاردێنێت؟\nپاشبنەما (Wallpaper)ـەکانی iPhone XS دابگرە\nزانیاری لەسەر یەکەم مۆبایلی دوانە کامێرای سامسۆنگ بەناوی Galaxy C10 بڵاوکرایەوە\nڕاگەیاندنی هەردوو مۆبایلی گالاکسی 2018 A6 و A6+ لەسەر ماڵپەڕی فەرمی کۆمپانیای سامسۆنگ\nخزمەتگوزارییەکی نوێ لە کوردستان ڕاگەیاندرا بۆ کردنەوەی دوکان و شۆپی ئۆنلاین!\nفەیسبووک ئامرازێکی نوێی تایبەت بە گواستنەوەی وێنەکان بۆ Google Photos ڕاگەیاند\nبە فەرمی وادەی نمایش کردنی یەکەمین دەستبەندی زیرەکی کۆمپانیای وەن پڵەس دیاری کرا\nئەپڵ 22, حوزه‌یران 2020\nلە میانەی بەڕێوەچوونی کۆنگرەی WWDC 20 ـدا، کۆمپانیای ئەپڵ وەشانی iOS 14 ـی بە دیزاینی نوێی پەڕەی ماڵەوە و ویجێت و زیاترەوە ڕاگەیاند.\nلە وەشانە نوێیەکەدا، تایبەتمەندییەک زیاد بووە بە ناوی App Library، کە خودکارانە ئەپەکانت بۆ دەخاتە ناو بوخچەی تایبەتەوە و ڕێکیان دەخات، دەتوانیت دواتر ئەپەکان لە پەڕەی سەرەکیدا بشاریتەوە و هەر لە بەشی App Library ـەوە و زۆر بە ئاسانی دەستت پێیان بگات.\nلەمەودوا دەتوانیت ویجێتەکان ڕاستەوخۆ بۆ سەر پەڕەی ماڵەوە و لە پاڵ ئایکۆنی ئەپەکاندا زیاد بکەیت بۆ زانینی زیاتر دەربارەی وردەکاری ئەپەکان.\nهاوکات بەشی ویدجێتەکان لە بەشی Today ـدا نوێ کراونەتەوە و ئێستا زۆر زۆر قەشەنگترن، هەروەها دەتوانیت هەر لە هەمان بەش ویدجێتەکان هەڵبگریت و لەسەر پەڕەی ماڵەوە فڕێیان بدەیت.\nهەروەها وەشانی iOS 14 پشتگیری لە تایبەتمەندی Picture in Picture دەکات، کە لە ڕێگەیەوە دەتوانیت بەردەوام بیت لە سەیرکردنی ڤیدیۆکان کاتێک لە ئەپێکەوە دەچیتە سەر ئەپێکی دیکە، بە گۆڕینی قەبارە و زیاترەوە، هەروەها دەتوانیت ڤیدیۆکە بشاریتەوە و تەنها گوێت لە دەنگی ببێت.\nئەپێکی نوێ بە ناوی Translate ـەوە زیاد بووە، کە ڕاستەوخۆ قسەکانت وەردەگێڕێتە سەر 11 زمانی جیاواز، بیر لەوە مەکەوە کە کوردی تێدا بێت!\nزیادکراوی زیاتر بۆ Memoji ـییەکان لە ئەپی Messages زیاد کراوە، کە دەتوانیت ماسکیان بۆ زیاد بکەیت، لەگەڵ زیادکردنی لەزگەی نوێ. هەروەها، خودی ئەپی Messages تایبەتمەندی گفتوگۆی بە کۆمەڵ باشتر کراوە و لەمەودوا دەتوانیت مێنشنی هاوڕێکانت و سەکۆ درووست بکەیت.\nتایبەتمەندییە نوێیەکانی ئەپی Apple Maps لە وەشانی iOS 14، بریتین لە زیادکردنی دۆخی گەشتکردن بە پاسکیل، پشتگیری لە ئۆتۆمبێلە ئەلیکترۆنییەکان بۆ زانینی وێستگەکانی بارگاویکردنەوە، کە سەرەتا تەنها لە ئۆتۆمبێلەکانی BMW و Ford ـدا بەردەست دەبن.\nهەر وەک سەکۆی CarPlay لەسەر وەشانی iOS 14 کار دەکات، تایبەتمەندی CarKey ـی بۆ زیاد کراوە کە وا لە ئایفۆن و ئەپڵ وۆچەکان دەکات ببنە جێگرەوەی کلیل بۆ ئۆتۆمبێلەکان.\nتایبەتمەندی App Clip زیاد کراوە، کە دەتوانیت زۆر بە ئاسانی ئەپەکان تاقی بکەیتەوە بە بێ ئەوەی پێویست بە داگرتنی تەواوەتییان بکات، ئەویش بە خستنە سەری کامێرا بۆ سەر کۆدی تایبەت و کرتە کردن لە دوگمەی کردنەوە. تەنانەت لەگەڵ کارتەکانی NFC و Safari و Apple Maps و کۆدە QR ـەکانیشدا کار دەکات.\nسەبارەت بە Siri، خاوەن دیزاینێکی جیاوازە لە کاتی پرسیار کردن، وە لەمەودوا وەڵامی زۆرینەی پرسیارە قورسەکانت دەداتەوە.\nوەشانی iOS 14 لە ئەمڕۆوە بە شێوەی تاقیکاری داخراو بۆ گەشەپێدەران، لە مانگی داهاتوو بە شێوەی تاقیکاری کراوە بۆ هەمووان و لە کۆتاییەکانی ئەمساڵدا بۆ هەمووان بەردەست دەکرێت.


ڤیدیۆ : دڤێ مه‌هێدا ته‌له‌فونا ئه‌پلا نوى ب كومه‌كا گهورینانڤه دێ كه‌ڤته بازارى. – مالپه‌رێ خابير\nچوار شه‌ممه , تشرینی دووه‌م 21 2018\nسەرەتا / به‌شێن مالپه‌ری / زانست و تەکنولوژیا / ڤیدیۆ : دڤێ مه‌هێدا ته‌له‌فونا ئه‌پلا نوى ب كومه‌كا گهورینانڤه دێ كه‌ڤته بازارى.\nڤیدیۆ : دڤێ مه‌هێدا ته‌له‌فونا ئه‌پلا نوى ب كومه‌كا گهورینانڤه دێ كه‌ڤته بازارى.\nح.ي 2018-09-03\tزانست و تەکنولوژیا لابردنی بۆچوون 35 بینین\nئه‌لمانیا 104 ملیار كێلوواتێن كاره‌بێ ژ هه‌تاڤێ به‌رهه‌م دئینت.\nبۆ ئێكه‌م جار دمێژوویێ دا رۆسیا نه‌شیا كاپتنه‌كێ بهنێرته ئه‌سمانی.\nپشتى كو كۆمپانیا ئه‌پڵ ب فه‌رمى ئاشكه‌را كرى، كو نیترین مۆبایل د كۆنگرێ خوه یێ ئاسایی دا ل 12-9-2018 دێ دیار كتن، به‌ڵاڤبوونا ده‌نگ و وێنه و ڤیدیۆوێن وێ مۆبایلێ به‌لاڤ بینه، هه‌روه‌سا چه‌ند داهێنانێن نوى ژى ئه‌ڤجاره د موبایلا ئه‌پلا ئه‌مریكى دا هاتینه كرن.\nماڵپه‌ری 9to5mac دیزاینا ئه‌پلا نوى ئاشكه‌را كریه، كو دوو جورن، مۆبایلا IPhone XS ب قه‌بارێ شاشا 5.8 و مۆبایلا IPhone XS Plus ب قه‌بارێ 6.5 ئینج، و هه‌ردوو موبایل، كێشا وان سڤكتره ژ هه‌ر ته‌له‌فونه‌كا ئه‌پل یا زیره‌ك یا ژبه‌رى نوكه هاتى دروستكرن و هاوشێوێ مۆبایلا X كو هه‌مى ژ شیشه‌ى هاتییه پێكئینان.\nمالپه‌رێ ناڤبرى گوتییه، دهێته چاڤه‌رێ كرن، كۆمپانیا ئه‌پڵ مۆبایلا نوى ب ناڤێ IPhone XS ڕابگه‌هینت، كو ب سه‌دان هزار خه‌لك ل سه‌رانسه‌رى جیهانێ چاڤه‌رێ ده‌ركه‌فتنا وێ موبایلێ نه و ناڤێن خوه ژى ل ده‌ف بریكارێن ئه‌پلێ توماركرینه كو ب هه‌ر بوهایه‌كێ هه‌بت، ئه‌ڤه سه‌ره‌ڕاى هندێ، كو دهێته چاڤه‌رێ كرن ،كۆمپانیا ئه‌پل ده‌مژمێرێن Apple Watch Series 4 به‌رهه‌م بینت، هه‌روه‌سا مۆبایله‌كا دیتر ب قه‌بارێ 6.1 ئینج دروست بكت.\nجهێ ئاماژێ یه، كومپانییا ئه‌پل ئه‌ف ساله 2018ێ گوتییه، رێژه‌یا بكرێن وێ به‌ره‌ڤ زێده‌بینه‌كا زۆر چووینه و دبه‌رامبه‌ردا فایدێ كومپانیێ ژى، گه‌له‌ك زێده‌تر لێ هاتییه…\nدواتر ئه‌نجومه‌نێ نه‌هێلانا پاشكه‌فتكرنا موچه‌ى : حكومه‌تێ چ هێجه‌ت نه‌ماینه بۆ به‌رده‌وامییا برینا موچه‌ى و دڤێت دزیترین ده‌مدا ئه‌و بریاره ب هه‌لوه‌شیت.\nدواتر ئه‌ڤرۆ زانكولاین هاته كاراكرن .\nSPEEDOMETER بۆ پیڤانا له‌زاتیێ ب ئایفونێ دا.\nSPEEDOMETER بۆ پیڤانا له‌زاتیێ ب ئایفونێ دا. مالپه‌رێ خابیر / زاخۆ ئه‌پلیكه‌یشنێ Speedometer Box Free …\nل جڤاتا نینه‌ران بریارێن نه‌یاسایى یێن حكومه‌تا عه‌بادى دهێنه هه‌لوه‌شاندن.\n47 خوله‌ك پاش\nكه‌شناسییا هه‌رێمێ: ژ سوبه‌هى پێنج شه‌مبیێ تا دووشه‌مبییا داهاتى ده‌لیڤا به‌فر و بارانێ دێ هه‌بت.\nجوره‌كێ نوى و مه‌ترسیدار یێ دزیكرنێ ل سلێمانیێ ديار بييه.\nرێزبه‌نديا ب هێزترین سوپایێ 2018ێ دهێته دیاركرن.\nزانكوا گه‌شه‌پێدان مرۆڤى یا د.عه‌لى قه‌ره‌داغى يا ئێكێ ده‌رچوو ل سه‌رانسه‌رى كوردستانێ بۆ ڤه‌كولینێن زانستى.\nبه‌شێن مالپه‌ری (1,298)\nتشرینی دووه‌م 2018 (98)


شاره‌دارییه‌کانی پارێزگای سنه نزیکه‌ی 70ملیارد قه‌رزارن – زاگرۆس پۆست\nماڵەوە / کوردستان / شاره‌دارییه‌کانی پارێزگای سنه نزیکه‌ی 70ملیارد قه‌رزارن\nشاره‌دارییه‌کانی پارێزگای سنه نزیکه‌ی 70ملیارد قه‌رزارن\nپێنج شه‌ممه 10 نیسان 2014\tکوردستان, هەواڵ 78 جار خوێنراوه‌ته‌وه\nبه‌گوێره‌ی راگه‌یاندنی شاره‌داریی زۆربه‌ی شاره‌کانی پارێزگای سنه، وێڕای نه‌بوونی بودجه له ساڵی نوێدا قه‌رزێکی زۆریشیان له‌سه‌ر که دوای جێبه‌جێکردنی پرۆژه‌کانی ساڵی پا هاتووه‌ته سه‌ریان.ماڵپه‌ڕی سه‌قزئاوا له هه‌واڵێکیدا له زاری شاره‌داری سه‌قزه‌وه رایگه‌یاندووه شاره‌داریی ئه‌وشاره له ئێسته‌دا 14ملیارد تمه‌ن بابه‌تی ته‌واوکردنی پرۆژه‌کان‌و دابینکردنی پێداویستیه‌کان‌و هه‌روه‌ها 13ملیارد تمه‌نیش بابه‌تی به‌شداربوون له پشکی پرۆژه ئابوورییه‌کاندا قه‌رزاره.\nله لایه‌کی تره‌وه شاره‌داریی مه‌ریوان‌یش رایگه‌یاندووه به‌مه‌به‌ستی ته‌واوکردنی پرۆژه نیوه‌کاره‌کانی پێویستی به 20ملیارد بودجه‌یه. قه‌رزاربوونی شاره‌داریی بیجاڕیش وه‌ک شاره‌داریی شاره‌کانی تر بابه‌تێکی که زۆربه‌ی کارو پرۆژه‌کانی ئاوه‌دانکردنه‌و خزمه‌تگوزاریی ئه‌و شاره‌ی راگرتووه.\nله هه‌واڵێکدا که سه‌رچاوه‌یه‌کی حکومه‌تی ئاشکرای کردووه هاتووه که شاره‌داریی بیجاڕ 14ملیارد تمه‌ن قه‌رزاره. شاره‌داریی بیجار ڕایگه‌یاندووه که ئه‌وان سه‌ره‌ڕای ئه‌وه‌ی هیچ سه‌رچاوه‌یه‌کیان بۆ دابینکردنی ئه‌و قه‌رزه جگه له بودجه‌ی شاره‌داری نییه ڕاشی گه‌یاندووه که بڕی ئه‌و قه‌رزه له چاو داهاتی ساڵانه‌ی شاری بیجاڕ، زیاترین قه‌رزه.\nجگه له‌و شارانه، شاری کامیاران‌یش قه‌رزێکی زۆره له سه‌ره‌و شاره‌داریی ئه‌و شاره رایگه‌یاندووه نزیکه‌ی 6ملیارد تمه‌ن قه‌رزارن.\nبه گوێره‌ی ئه‌و راپۆرتانه، ته‌نها شاره‌دارییه‌ک که قه‌رزار نییه شاره‌داری سنه‌یه که ئه‌ویش له رووی ئابوورییه‌وه ره‌وشێکی ئاسایی نییه‌و به وته‌ی شاره‌داری سنه چه‌ند به‌ڕێوه‌به‌ریی سنه 20ملیارد تمه‌ن قه‌رزارن به شاره‌داری. کامیاب شادمان شار‌ه‌داری سنه بێ ئه‌وه‌ی ئاماژه به ئیداره قه‌رزاره‌کان بکات، هیوای خواستووه تا کۆتایی ئه‌مساڵ قه‌رزه‌کانیان بۆ بگێڕنه‌وه.


خوێنەری خێرا، نەوەی فاست فوود..!.. جواد خەلیل – Dengekan\nbyDenegkan\tDecember 9, 2021\tGeneral\nئینسان کاتێک بیەوێ هۆشیاری و ئاگایی خۆی بباتە سەرێ، دوو ڕێگای گرنگی دێنە پێش، خوێندنەوە یان گەشت کردن. زۆرینەی کورد لەبەر بێ پارەیی و نەبوونی و هەندێک هۆکاری دیکە، گەشت و گەڕانی وڵاتانی لێ سەنراوەتەوە، بۆیە ئەوەی ماوەتەوە بۆی، تەنها و تەنها کتێب و خوێندنەوەیە.\nئایا کورد بە گشتی گەلێکی خوێنەرە؟ بێگومان نەخێر، کورد تا ئێستایش لە ڕیزی ئەو کۆمەڵگایانەدایە کە لە ڕووی ڕۆشنبیری و خوێندەوارییەوە خاوەن فەرهەنگێکی ئێجگار هەژارن و بە دەگمەن نەبێت ناخوێننەوە. ئەگەر تۆ کەسێک بیت توانای گەشتکردنت نەبێت و نەشتوانی بخوێنیتەوە، کەواتە چۆن ئاگاییت دەبەیتە سەر؟ جێگرەوە و سەرچاوەی زانیاری ئەم گەلە نەخوێندەوارە چیە؟\nئێستا تەلەفزیۆن و فەیسبوک و تۆڕە کۆمەلایەتیەکانی تر بە گشتی، خۆیان وەک جێگرەوەی کتێب و گەشتکردن بە ئینسانی کورد ناساندووە. لە دونیای دیجیتاڵیشدا، ئینسان کەمترین کاتی هەیە، هەمیشە بە پەلەیە و وزەی وردبوونەوەی نیە، هەر پۆستێک کە دەیبینێ، هەر گرتەیەک کە دێتە پێش چاوی، دەبێ بۆ چەند چرکەیەک بێ و زۆر لەسەری نەڕوا و لە کورتی بیبڕێتەوە. بەواتایەکی تر سەردەمی خوێندنەوەی خێرا و خوێنەری بەپەلە و نووسینە کورتەکانە، ئەمە یانی چی؟ یانی ئیتر خوێنەری ڕووکەشبین و تێپەڕ، نووسینی سەتحی و لاواز زۆر دەبن، قووڵبوونەوە و تێڕامان و بیرکردنەوە بە مانا فەلسەفییە گەورەکەی غائیب دەبێت. ئاخۆ دەرئەنجامی ئەم خۆبەریکردنە لە بیرکردنەوە و خوێندەواری دەمانباتە کوێ؟ بۆ هیچ کوێمان نابات، هەر لێرە دەمانهێڵێتەوە، چونکە ئێمە لە دەرئەنجامداین. دەبێ ئەمجارە بپرسین: چی بکەین بۆ ڕزگاربوون لەم دەرئەنجامە خراپە؟ هەوڵدان بۆ دروستکردنی نەوەیەکی نوێ، کە خوێنەرێکی چەند دێڕی و دونیابینێکی سادە نەبێت؛ بەڵکو خوێنەری دەقە مەزن و گەورەکانی بەشەرییەت بێت؛ باشترین ڕێگای دەربازبوونە لەم دەرئەنجامە خراپە.\n“ئەلبێرتۆ مانگوێل” پێی وایە بوونی کتێبخانە لە ماڵدا وادەکا مرۆڤ هەر لە منداڵییەوە عاشقی خوێندنەوە و کتێب بێت، چونکە دواجار کتێبخانەکە و کتێبەکانی نێویشی دەبنە بەشێکی گرنگ لە یادەوەری خێزان، هەر شتێکیش لەیادەوەری منداڵی و خێزانییەوە سەرچاوە بگرێت لای مرۆڤ دەبێتە جێی ڕێز و خۆشویستن.\nئەوە بۆیە ئینسانی کورد بە گشتی نە دەخوێنێتەوە و نە حەزی لەو کەسانەشە کە باسی کتێب دەکەن و خوێنەرن،چونکە ئەو لە یادەوەری خێزانی و منداڵانەی خۆیدا هیچ شتێک نایگەڕێنێتەوە بۆ کتێب! چواردەورەکەی و ئەو ژینگەیەشی کە تێیدا گەورە بووە، دوژمنی سەرسەختی کتێب و زانینن. واتا ئەو تاکی کۆمەڵگایەکی حازر ویست و پەلەکار و فاستفوودییە، کۆمەڵگایەک تاقەتی هەموو شتێکیان هەیە، جگە لە بیرکردنەوە و تێگەیشتنی قووڵ.\nPrevious دیوانی مه‌هاباد قه‌ره‌داغی.. ستار ئه‌حمه‌د\nNext یەکێتی و پارتی قومبەلەی ژێر ماڵی کورد.. ئومێد محەمەد فەرەج\nهه‌ڕه‌شه‌كردن له خه‌ونی شاره‌كانی ڕه‌نگ … نیهاد جامی


"کاتێک بۆ مەستی ئەسپەکان"ی بەھمەن قوبادی فیلمێکی درەوشاوەی فێستیڤاڵی منداڵانە.\nفیلمی سینەمایی "کاتێک بۆ مەستی ئەسپەکان" لە دەرھێنانی "بەھمەن قوبادی" یەکێکە لە فیلمە ھەرە درەوشاوەکانی فێستیڤاڵی نێونەتەوەیی فیلمەکانی منداڵان و مێرمنداڵانی ئێران و خەڵاتی پەپوولەی زێڕینی باشترین فیلمی ١٥مین خولی ئەم فێستیڤاڵەی بەدەستھێناوە.\nبە پێی راپۆڕتی لێژنەی پەیوەندییەکان و راگەیاندنی سی و یەکەمین خولی فێستیڤاڵی نێونەتەوەیی فیلمەکانی منداڵان و مێرمنداڵانی ئێران، ھەموو ساڵێک فێستیڤاڵی نێونەتەوەیی فیلمەکانی منداڵان و مێرمنداڵانی ئێران، دەبێتە بیانوویەک بۆ باسکردنی دووپاتەی ئەم بابەتە لەبیر کراوە، بۆ ئەوەی کە چاوەری بڕەو پەیدا کردنی سینەمای منداڵ بین. لە پێداچوونەوەیەک بۆ ٣٠ خولی رابردووی فێستیڤاڵی نێونەتەوەیی فیلمەکانی منداڵان و مێرمنداڵانی ئێران، دەپرژێینە سەر خولی پازدەھەمی ئەم فێستیڤاڵە کە لە رۆژانی ٢٣ تا ٢٩ی مانگی رەزبەری ساڵی ١٣٧٩ی ھەتاوی رێکەوتی ٢٠٠٠ی زایینی لە شاری ئیسفەھان بەڕێوەچوو.\nلەم فێستیڤاڵەدا فیلمەکانی کورت، نیوە درێژ و درێژی ئێرانی لە تەنیشت بەرھەمە وەرگیراوەکان لە بەشی نێونەتەوەییدا پێکەوە رکابەریان کرد. لە نێو فیلمە ئێرانییەکانی ئەم خولەدا دەکرێ بە فیلمەکانی "زمانی برای مستی اسبھا" واتە "کاتێک بۆ مەستی ئەسپەکان" A Time for Drunken Horses بەرھەمی سینەماکاری کورد "بەھمەن قوبادی"، "وردە پەڕیوەکانی ئاشتی" بەرھەمی "عەلی شاە حاتەمی"، "یەکێک بوو، یەکێک نەبوو" لە دەرھێنانی "ئیرەج تەھماسب" و فیلمی نیوەدرێژی "دایک" لە دەرھێنانی "لەیلا میرھادی" ئاماژە بدرێت کە چین و توێژە جۆراوجۆرەکانی بەردەنگی فێستیڤاڵەکەیان بۆ لای خۆیان ڕاکێشا و ھێنایە بەردەم پەردەی زێوینی ھۆڵی سینەماکان.\nفیلمی سینەمایی "کاتێک بۆ مەستی ئەسپەکان" لە دەرھێنانی "بەھمەن قوبادی" چیرۆکی کوڕێکی مێرمنداڵ بە ناوی "ئەیووب" کە لە ئاواییەکی کوردنشین لەسەر سنووری ئێران و عێراق دەژی و لە دوای مەرگی باوکی، ئەرکی پێڕاگەیشتن و دابین کردنی بژیوی ژیانی سێ خوشک و برایەکی نەخۆشی "مادی" لە ئەستۆی دایە. پزیشکی مادی پێی دەڵێت، ئەگەر بێت و ئەو لە ماوەی یەک مانگدا نەشتەرگەری بۆ نەکرێت، دەمرێت و لە ئەگەری نەشتەرگەریشدا تەنیا حەوت یا ھەشت مانگ دەژی. ئەیووب باسەکە بۆ "رۆژین" خوشکە گەورەکەی دەگێڕێتەوە و خۆشی بۆ بەدەستھێنانی داھاتی زیاتر دەچێت بۆ لای قاچاخچی ناسراوی گوندەکە بۆ کار کردن. ئەیووب کاتی بەیانییان لە سنووری عێراقەوە باری قاچاخ بە ھێستر دێنێت، بەڵام پارەیەکی ئەوتۆی بەر ناکەوێت. ھەر لەم کاتەدا بۆ رۆژین خوازبێنی کار ھاتووە و ئەو بۆ دابین کردنی تێچووی نەشتەرگەری مادی وڵامی ئەرێنی دەداتەوە، لە حاڵێکدا کە بنەماڵەی زاوا لە دوای سەرگرتنی ھاوسەرگیری لە وەرگرتنی مادی خۆ دەبوێرن و ھێسترێک وەکوو شیربایی بە ئەیووب دەدن.\n"کاتێک بۆ مەستی ئەسپەکان" لەو دەستە فیلمانەیە کە وردبوونەوەی خۆی لەسەر ژیانی خەڵکی ناوچەیەکی ھەژار داناوە و لەوە وەکوو ئامرازێکی دراماتیک کەڵکی وەرگرتووە. لەم نێوەندەدا، وێنەگرتنی فیلمەکەش لە کەشوھەوایەکی سارد و بەفراویدا، کاریگەریی دانانی فیلمەکەی دوو ھێندە کردووە و ھەتا قووڵایی ناخی بینەر دەچێتە ژوورێ. لەگەڵ ھەمووی ئەمانە، ئەم فیلمە بە پێچەوانەی زۆربەی فیلمەکانی ھاوشێوەی، چیرۆکێکی پڕ و لێوڕێژی بە چەندین خاڵی پۆزەتیڤی درەوشاوە ھەیە کە بینەری فیلمەکە لەگەڵ ئەیووب، مادی و خوشکەکەیان ھاوڕی دەکات. ئەیووب ئەحمەدی لە رۆڵی ئەیووب و رۆژین یوونسی لە رۆڵی رۆژین بەرگەکانی براوەی دیکەی فیلمەکەن لە رووبەڕووبوونەوە لەگەڵ بینەران کە تاکە ساتەکانی سەرسووڕھێنەر لە دەورگێڕانەکانی ئەواندا بەر چاو دەکەوێت. ھەموو ئەم خاڵانەش کەوتە بەر سەرنجی ئەندامانی لێژنەی ناوبژیوانی فێستیڤاڵەکە و خەڵاتی گرینگی پەپوولەی زێڕینی باشترین فیلم پێشکەشی "بەھمەن قوبادی" دەرھێنەری ئەم فیلمە سەرکەوتووە کرد.


ڤاكسینی دژەكۆرۆنا بۆ قەڵەوەكان بێ سوودە - تۆڕی میدیایی خەڵک\nڤاكسینی دژەكۆرۆنا بۆ قەڵەوەكان بێ سوودە\nڤاكسینی دژە كۆرۆنا كاریگەری باشی نابێت لەسەر ئەو كەسانەی قەڵەون.\nبەپێی راپۆرتی رۆژنامەی گاردیان، توێژەرانی ئیتاڵی لە كاریگەری ڤاكسینەكانیان كۆڵیوەتەوە لەسەر ئەو كەسانەی وەریانگرتووە.\nبەپێی توێژینەوەیەك كە لەسەر كارمەندانی تەندروستی ئیتاڵیا كراوە، دەركەوتووە ئەو كەسانەی قەڵەون بەراورد بە ئەوانەی لاوازن كاریگەری ڤاكسینی دژە كۆرۆنا زۆر كەمە.\nپێشبینی دەكرێت ئەو كەسانەی قەڵەون پێویستیان بە ژەمە ڤاكسینی زیاتر بێت بەراورد بە كەسانی ئاسایی، كە دوو ژەم وەردەگرن، لەپێناو گرەنتی كارایی ڤاكسینەكە لەسەریان.\nئەمە لەكاتێكدایە پێشتر چەند توێژینەوەیەك ئاشكرایانكردبوو ئەو كەسانەی كە قەڵەون زیاتر تووشی كۆرۆنا دەبن بە رێژەی 50%.\nهاوكات قەڵەوی دەبێتەهۆكاری ئەوەی توشبووانی كۆرۆنا زیاتر پێویستیان بەنەخۆشخانە و چارەسەر هەبێت لە نەخۆشخانە بەراورد بە لاوازەكان بە رێژەی 113%.\nئەو كەسانە زیاتر تووشی نەخۆشییەكانی شەكرە و بەرزبوونەوەی فشاری خوێن و كەمبوونەوەی بەرگری جەستەش دەبنەوە.\nپێشتر ئاشكرابوو كە ڤاكسینی دژە ئەنفلۆنزای وەرزی كاریگەری لەسەر قەڵەوەكان كەم بووە.\nپڕۆژەی هێلانە قەقنەس لەسلێمانی کرایەوە


تێروانینی سووک بەرامبەر ئافرەت لە فەرهەنگی سووك سەرچاوە دەگرێت\nسێ شەممە, 20 تشرینی یەکەم 2015 22:32\nمن لە دەیان ڤیدیۆدا سوکایەتیکردنی ئەو دختۆر عبدالواحیدەم بەرگوێ کەوتووە دژی ئافرەت، بەڵام من نازانم ئەو پارجە ڤیدیۆیانە بکرتێنم وەك پارچە نوسین، ئەوەی ئەو ڤیدیۆیە هاوپێچەی بەرهەم هێناوە دەستی خۆش بێت، بەڵام زۆر زۆرتری ماوە لە سوکایەتیەکانی بۆ ئەوەی بخرێنە سەر ئەو ڤیدیۆیە. گوێی بۆ بگرە بزانە چۆن بە ئافرەت دەڵێت بەلەبەرکردنی جل وبەرگێك سووك و سەلیم دەبیت!\nببینە چۆن خەون بە ژنانی سەردەمی [سێ جار بیست و دە] ی نەخوێندەوار دەبینێت، کە لە شەرمی پیاو نەوێرن ئاویش بە ئاشکرا بخۆنەوە! چونکە لای ئەو دکتۆرە بلیمەتە، لە بنەڕەتدا ئافرەت بۆ ئەوە نەکراوە پێ بنیتە دەرەوە، و دەڵێت تۆ بۆ دەروە نەکراویت، یانی دەبێت هەموو ژیانی لەناو قەبری ماڵە باوک و ماڵە مێرد بەسەر ببات!\nئەو ژنەی وانەبێت ئەوە جاهیلە، زاراوەی جاهیل ئیسلامیەکان بۆ هەموو موسڵمانێکی غەیری ئیسلامی بەکاری دەهێنن لە نێوان خۆیاندا، کە بەرامبەری زاراوەی موسڵمانە، دەڵێن فلان موسڵمانە؟ دەڵێت: نا جاهیلە! یان بەڵێ موسڵمانە!\nبۆ کچ و ژنی سفوریش بەکاری دەهێنن، هەر ئافرەتێك بەس سەرپۆشی نەبوو ئەوە جاهیلە لە تێڕوانینی ئەو عەقڵیەتە بەدەویەی عەرەبی، ئینجا با مەدام کۆری یش بیت!\nئەو دکتۆرە بلیمەتە لە ڕووی دەروونیە لەوە دەچێت هێشتا ئارەزووی ئافرەتکردنی نەشکا بێت بە چوار یان سێ ژن علی اصح الروایات! دەڵێت دەچیە بازاڕ چاوت بە ئافرەتی سفور و جوان و وروژێنەر دەکەوێت: منیش ئافرەتێکم بەستۆتەوە لە ماڵەوە کە دەچمەوە گیانی هەمووی بۆنی چەوری و مەتبەخی لێ دێت؟!\nببینە چۆن دەڵێت منیش ئافرەتێکم بەستۆتەوە، وەك چۆن ناقەیەك یان بزنێك دەبەستیتەوە لە ماڵەوە! ئەو گوزارش لەو ڕیزە ساختەیە دەکات بۆ ئافرەت، کە ئیسلامیەکان شەو و ڕۆژ بەسەری دا هەڵدەڵێن!\nببینە ئەو هاڤدژیەی؟! لەلایەك ئافرەت بۆ دەرەوە دروست نەکراوە، کە لە مالەوەش بوو دەبێت تەنها خەریکی چێشت و خاوێنکردنەوە بێت، هێشتا سەرکۆنەی بکەیت چونکە بۆنی مەتبەخی لێ دێت! باشە تۆ دەتەوێ لە ماڵەوە دانیشێت دکتۆرا بخوێنێت؟!\nئەوە تۆی ئەو ڕۆڵەت بۆ دیاری کردوە، و پێت ناخۆشە بێتە دەرەوە و بخوێنێت و چاوی بکرێتەوە، نەوەك لێت یاخی بێت بەپێی دەستوری کۆنی دێرینی باوکسالاری، کە هەردەم بە چاوی پڕ گومان و پارەنۆیدی دەڕواننە ڕەگەزی مێ!\nسوکایەتی ئەو پیاوە بەڕادەیەك دەگات دەیەوێت گوایە نوکتەی خۆش بکات نازانیت چۆن هەزاران ئافرەت زامدار دەکات، و دەلێت ئافرەتێك لە مامۆستایەك، مەبەستی مەلایەك دەپرسیت شەو دەخەوم عەیبم نییە بەیانیان کە لە خەو هەڵدەستم دەموچاوم تەڕە! دیارە ئافرەت دەبیت پرسیاری پزیشکیش لە مەلا بکات؟! ئینجا لە وەڵامدا دەڵێت: بۆی مەگەڕێ ئەوە پیاوەکەتە کە لە ئینتەرنێت ئافرەتێکی جوان دەبینێت و بەراوردی دەکات لەگەڵ تۆ تفت لێ دەکات! ببینە نوکتەی وا سووکت گوێ لێبوە لە بـــــــانگخوازێکی بە حیساب دینی؟! ئەو بلیمەتە لە جیاتی بڵێت پیاوان، بە کارەکتەرەکانی ئینتەرنیت فریو مەخۆن کە بە هەزار مکیاژ و نەشتەرگەری جوانکاری و فێڵی کامیرا وا دەردەکەون، و کەسایەتی واقیعی نین! کەچی بە پێچەوانەوە کێشەکە دەوروژێنێت زیاتر، چونکە هەر ژن لە واقیعدا جیایە لە ئینتەرنێت! باشە ئەو بلیمەتە لە خۆی ناپرسێت، بێگومان ناپرسێت چونکە لای ئەو ژن دەبێت شەرم لە ئاو خواردنەوەش بکات لە پێش پیاو! ئەگەر ئافرەتێك ئەو هەموو پیاوە مۆدڵ و جوانانەی ئینتەرنێت بە ماسولکە و لەش ولاری وەرزشوان و قەد و باڵای بەرز و چاوی شین و سەوز و جوان دەبینێت، ناکرێت هەر بۆ نوکتە بیر لەوە بکاتەوە پیاوەکەی لە پەنجەرە فڕێ داتە خوارەوە؟!\nئەوەی ژن وپیاو دەبەستێتەوە زۆر لەوە گەورەترە وەك پیاوی مناڵ سیفەت، کە ژنێکی تری کەمێك جوانترت دیت حەز بکەیت وەك ئەو منداڵە لەعابەکەت بگۆڕیتەوە! یان ئافرەت هەر ڕۆژەی بەدوای پیاوێك بکەوێت چونکە لە مێردەکەی جوانتر و لەرتر و ڕەندترە!\nئەوەش تەنها بە خۆشەویستی و متمانەی دوو سەرە دروست دەبێت، نەك بەو نوکتە بێ تام و پڕ لە سوکایەتیانە بە ئافرەت.\nبەداخەوە زۆر لە ئیسلامیەکان نمونەیەکی زۆر خراپیان پێشکەش کردوە لە بواری ڕەفتارکردن لەگەڵ ئافرەت وەك قەوارەیەکی مرۆیی ڕێزدار و خاوەن ماف، بەڕاستی زۆر فەشەلیان هێناوە لە ڕاگرتنی ڕێز و قەدر و هەستی ئادەمیانەی ئافرەت، ڕێزی ئەو ئیسلامیانە بۆ ئافرەت وەك ڕێز و حورمەتی ئەو مەلایەیە کە پاش ئەوەی جوێن بارانت دەکات، لە کۆتاییدا دەڵێت: لەگەڵ ڕێز و حورمەتما.


23:52 - 4 August 2020\nهەنگاو: بەندکراوێکی سیاسی کورد کە کە لە بەندی ژنانی بەندیخانەی ئورمیە ڕاگیراوە لەکاتێکدا هەشتەمین ڕۆژی مانگرتنی تێپەڕاند کە باری تەندروستی ناجێگیرە.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، شاناز سادقی فەڕ، بەندکراوی سیاسی کورد کە ئەمڕۆ هەشتەمین ڕؤژی مانگرتن لە خواردنی خۆی لە بەندیخانەی ئورمیە تێپەڕاند، باری تەندروستی ناجێگیر ڕاگەیەندراوە.\nشاناز سادقی‌فەڕ، بەندکراوی سیاسی کورد کە لە بەندیخانەی ناوەندیی ئورمیە ڕاگیراوە، لە ڕۆژی سێشەممە ٧ی گەلاوێی ٩٩ (٢٨ی ژوئیەی ٢٠٢٠)، بە نیشانەی ناڕەزایەتی دەربڕێن بە سەپاندنی حوکمی ١٥ ساڵ بەندکران لەلایەن دەزگای دادوەریی حکوومەتەوە، مانی لە خواردن گرتووە.\nشاناز (بێریڤان) سادقی‌فەر ڕۆژی ٣١ی پووشپەڕ (٢١ی ژوئیە) لەلایەن لقی دووهەمی دادگای شۆڕشی ئورمیە بە سەرۆکایەتی دادوەر شەیخلوو موحاکمە و بە تۆمەتی ”ئەندامەتی لە پارتی ئازادی کوردستان (پاک)“ حوکمی ١٥ ساڵ بەندکرانی بە سەردا سەپا. ناوبراو لە ڕەوتی دانیشتنی دادگا لە مافی هەبوونی پارێزەر بێبەش بووە.\nیەکێک لە نزیکانی بنەماڵەی سادقی‌فەڕ وێرای پشتڕاستکردنەوەی ئەو هەواڵە بە هەنگاوی ڕاگەیاند کە، شاناز مانگی خەرمانانی ساڵی ڕابردوو دوای ئەوەی لە پارتی ئازادی کوردستان جیابووەتەوە لە ئیدارەی ئیتلاعات ئەماننامەی وەرگرتووە و دواتر لە سنووری بانەوە گەڕاوەتەوە ئیران و لە کاتی دەستبەسەر کران بەڵێنییان پیدابوو کە تەنیا چەند ڕۆژ دەستبەسەر دەکرێت،بەڵام ١١ مانگە دەستەبسەر و ئێستاش حوکمی ١٥ ساڵ بەندکرانی بەسەردا سەپاوە و هەر بەو هۆیەش مانی لە خوارن گرتووە.\nجێگای ئاماژەیە کە شانازی سادقی‌فەڕ ماوەی سێ ساڵ ئەندامی پارتی ئازادی کوردستان بووە و دژ بە ڕێکخراوی داعش شەڕی کردووە و لە شەڕانەش بریندار بووە و ئێستاش دوو پارچە ئاسن لە سەر دڵی ناوبراوە و پیویستی خێرای بە چارەسەریی پزیشکی هەیە. ناوبراو لە ماوەی ١١ مانگی ڕابردوودا لە هەر چەشنە خزمەتگوزارییەکی پزیشکی بێبەش بووە. ناوبراو پێشتر لە باشووری کوردستان نەشتەرگەریی بۆ کراوە و ئێستا برینەکانی چڵکیان کردووە و پێویستی خێرای بە چارەسەریی پزیشکی هەیە.\nشاناز سادقی‌فەڕ پێشتر بۆ ماوەی سێ ساڵ ئەندامی پاک بووە و خەرمانانی ساڵی ڕابردوو دوای جیابوونەوە لەو حیزبە هاوڕێ لەگەڵ کچە تەمەن ١٧ ساڵانەکەی بە ناوی (ئایناز زارع) گەڕایەوە ئێران و هەردوویان لەلایەن هێزەکانی ئیدارەی ئیتلاعاتەوە دەستبەسەر کران.\nئایناز زارع، کچی شاناز لە لایەن دادگای تایبەت بە منداڵانەوە دادگایی کراوە و هێشتا حوکمەکەی پێ ڕانەگەیدنراوە.


كاردانەوەى ئۆپيك دواى دابەزينى نرخى نەوت، ئايا ئۆپيك دەرەقەتی نەوتی ئەمریكا نایەت؟ – basknet.org\nكاردانەوەى ئۆپيك دواى دابەزينى نرخى نەوت، ئايا ئۆپيك دەرەقەتی نەوتی ئەمریكا نایەت؟\nرۆژی چوارشەممە 8-3-2017، نرخی نەوت گەیشتە خوار 50 دۆلار، دوای كانوونی یەكەمی ئەمساڵ، ئەوە یەكەمجارە نەوت بەو نرخە مامەڵەی پێوە بكرێ. پرسیارەكە ئەوە نییە كە ئایا ئەو دابەزینە بەردەوام دەبێ یان نا، بەڵكو پرسیاری سەرەكی ئەوەیە ئایا كاردانەوەی ئۆپێك چی دەبێ؟\nلە كۆتایی تشرینی دووەمی ساڵی پارەوە ئەندامانی ئۆپێك، پاش حەوت مانگ كۆبوونەوە و مشتومڕ، دواجار رازی بوون لەسەر ئەوەی ئاستی بەرهەمی رۆژانەی رێكخراوەكە بە رادەی 1.2 ملیۆن بەرمیل كەم بكەنەوە. 10 رۆژ دواتر 13 وڵاتەكەی بەرهەمێنەری نەوت لە دەرەوەی ئۆپێك، گرنگترینیشیان رووسیا، رازی بوون رۆژانە 558 بەرمیل نەوت كەمتر بەرهەمبهێنن.\nئامانج لەو دوو رێككەوتنە مێژووییە ئەوە بوو نرخەكانی نەوت جۆرێك بن هاوسەنگییان بۆ بگەڕێتەوە، بەڵام رووداوەكانی ئەمدواییە دەریدەخات كە ئۆپێك و بڕیارەكانی ئەم رێكخراوە چیدی یەكلاكەرەوە نین لە دیاریكردنی نرخەكانی نەوتدا، ئەگەرچی ئاستی پابەندیی بە رێككەوتنەكە لە مانگی شوباتی ئەمساڵ نزیكەی 94% بوو.\nلە كاتی دابەزینی نرخەكانی نەوت لە نێوەڕاستی 2014وە، سعودیە بۆ ماوەی دوو ساڵ ئامادە نەبوو ئاستی بەرهەمهێنان و هەناردەی وڵاتەكەی كەم بكاتەوە، بیانووی سەرەكیی سعودییەكان ئەوە بوو كە بازاڕ دەبێ خۆی هاوسەنگ ببێتەوە.\nدوو هۆكار دەیانتوانی یارمەتیدەر بن: یەكەمیان بەرزبوونەوەی ئاستی گەشەی ئابووری و دووەمیان دابەزینی ئاستی بەرهەمهێنانی نەوت لەو وڵاتانەی تەكنۆلۆژیای بەرهەمهێنانی نەوتیان زۆر پێشكەوتوو نییە، یان دەرهێنانی نەوتی وڵاتەكەیان گران دەكەوێت، بە تایبەتیش نەوتی لیتەیی ئەمریكی.\nبەڵام پێشبینییەكانی سعودیە راست دەرنەچوون، ئاستی گەشەی ئابووریی جیهان بەرز نەبووەوە. ئەو ساڵانەش كە نرخەكانی نەوت لەسەرووی 100 دۆلار بوون، توانایان بە پیشەسازیی نەوتی لیتەیی ئەمریكا دابوو ژێرخانێكی پتەوی بەرهەمهێنان بە تەكنۆلۆژیایەكی پێشكەوتوو دامەزرێنێ كە خەرجییەكانی گەڕان و دەرهێنان كەمدەكاتەوە.\nئەو تەكنیكە نوێیانە نەك هەر ئاستی بەرهەمهێنانی بیرەكانی بەرزكردەوە، بەڵكو بەهۆی ئەم تەكنیكە نوێیانەوە بیرەكان خێراتر لە جاران دەكەوتنەوە كاركردن. بۆ نموونە كێڵگەی باكین لە ئەمریكا لە ساڵی 2007وە بۆ 2016 بە رێژەی شەش هێندە بەرز بووەوە.\nكاریگەریی نێگەتیڤی نەوتی لیتەیی بۆ یەكەمجار لە نێوەڕاستی ساڵی 2014 لەسەر نرخەكانی نەوت دەركەوت. شكانی نرخەكانی نەوت بەهۆی بەرزبوونەوەی بەرهەمی نەوتی لیتەیی كاردانەوەیەكی پێچەوانەی جارانی لەلایەن ئۆپێكەوە لێكەوتەوە.\nهەموو جارێك كە نرخەكانی نەوت دابەزیبایە، ئۆپێك بۆ بەرزكردنەوەی نرخەكان ئاستی بەرهەمهێنانی كەم دەكردەوە، بەڵام لە 2014 رێگەیەكی پێچەوانەی گرتەبەر، رادەی دەرهێنانی نەوتی زیاد كرد، ئەمەش بەو بیانووەی دەیانەوێ پشكەكانی خۆیان لە بازاڕەكاندا بپارێزن، بەڵام ئامانجی راستەقینەیان ئەوە بوو پیشەسازیی نەوتی لیتەیی بەچۆكدا بهێنن، بەڵام ئامانجەكە سەری نەگرت و ئۆپێك دواجار ناچار بوو پەنا بۆ سیاسەتە كۆنەكەی خۆی بەرێتەوە كە دابەزاندنی ئاستی بەرهەمهێنان بوو.\nئادام سیامینسكی، توێژەری بازاڕی وزە لە ناوەندی توێژینەوەی ستراتیژی و نێودەوڵەتی (CSIS) بە بلومبێرگی راگەیاند “خەڵكانی بازاڕی نەوت نیگەرانن، چونكە خستنەڕوو و داوا خەریكە جارێكی دیكە لاسەنگ دەبنەوە. نەوتی لیتە (بەهۆی بەرزبوونەوەی نرخەكانی نەوت) خەریكە جارێكی دیكە هەڵدەستێتەوە سەر پێ، ئێستاش هیچكەس نازانێ ئاخۆ ئۆپێك رێككەوتنەكەی ئێستای هەڵدەوەشێنێتەوە یان نا”.\nهەفتەی پێشوو بەرپرسانی نەوتی سعودیە لەگەڵ سەرۆكی كۆمپانیاكانی نەوتی ئەمریكا كۆبوونەوە. لەو كۆبوونەوەیەدا، كە لە پشت دەرگا داخراوەكانەوە بەڕێوەچوو، حكومەتی سعودیە بە ئەمریكییەكانی راگەیاندووە بە تەما نەبن ئۆپێك ماوەی رێككەوتنە شەش مانگییەكە درێژ بكاتەوە، چونكە ئەمە ئاستی بەرهەمهێنانی نەوتی لیتەیی بەرزدەكاتەوە.\nدوو بەرپرسی كۆمپانیا نەوتییەكانی ئەمریكا بە (رۆیتەرز)یان راگەیاندووە “ئۆپێك بەرپرسیار نییە لەوەی پیشەسازیی نەوتی لیتەیی ئاستی بەرهەمهێنانی خۆیان بەرزكردووەتەوە (لەوێشەوە ئەگەری ئەوە هەیە نرخەكانی نەوت كەم بكاتەوە)، ئەو گوتی كۆمپانیا نەوتییەكانی ئەمریكا نابێ چاوەڕێی ئەوەمان لێبكەن كە ئێمە ماوەی رێككەوتنە نەوتییەكەی ئۆپێك و 13 وڵاتی دەرەوەی ئۆپێك درێژ بكەینەوە”.\nئامانج لە كۆبوونەوەكەی نێوان سعودیە و كۆمپانیا ئەمریكییەكان ئەوە بوو هەڵسەنگاندنێك بۆ ئاستی بەرهەمهێنانی نەوتی لیتەیی و كاریگەرییەكانی لەسەر بازاڕی نەوت بكەن.\nبەر لەو كۆبوونەوەیە، محەممەد باركیندۆ، ئەمینداری گشتیی ئۆپێكیش لەگەڵ ژمارەیەك كۆمپانیای نەوتی لیتەیی ئەمریكا كۆببووەوە. بەرزبوونەوەی بڕی نەوتی نێو بازاڕەكان تەوەری سەرەكیی كۆبوونەوەكە بووە.\nبڕیارە ئەندامانی ئۆپێك رۆژی 25ی ئایاری ئەمساڵ لە بارەگای سەرەكیی رێكخراوەكە لە ڤیەننا كۆببنەوە، بۆ ئەوەی باس لە سیاسەتی داهاتووی رێكخراوەكە بكەن. چاوەڕێش دەكرێ یەكێك لە پرسە هەرە گەرمەكان ئەوە بێ ئایا ماوەی رێككەوتنەكەی 30ی تشرینی دووەم و 10ی كانوونی یەكەمی ساڵی رابردوو درێژ دەكەنەوە یان نا.\nبۆیە دوور نییە كۆبوونەوەی بەرپرسانی سعودیە و ئەمینداری گشتیی ئۆپێك لەگەڵ بەرپرسانی كۆمپانیا نەوتییەكان بۆ وەرگرتنی بەرچاوڕوونییەك بووبێت سەبارەت بەوەی ئاخۆ ئەمریكییەكان هەتا چەندە بایەخ بە كاریگەریی سیاسەتەكانیان لەسەر بازاڕی نەوت دەدەن و سیاسەتی درێژخایەنی ئەوان بۆ هاوسەنگكردنەوەی نرخەكانی نەوت چی دەبێ.\nحكومەتی ئەمریكا چاوەڕێ دەكات ئاستی بەرهەمهێنانی نەوتی وڵاتەكەی بە رادەی 330 هەزار بەرمیل لە رۆژێكدا بەرز ببێتەوە، بەڵام ژمارەیەك ناوەندی سەربەخۆ پێشبینی دەكەن بەرزبوونەوەی ئاستی بەرهەمی نەوتی ئەو وڵاتە هەتا 660 هەزار بەرمیلیش بڕوات كە زۆربەشی نەوتی لیتەیی دەبێ.\nبەپێچەوانەی ئۆپێك و ژمارەیەك لە وڵاتانی دەرەوەی ئۆپێك، كۆمپانیا سەربەخۆكانی نەوتی ئەمریكا هیچ میكانیزمێكیان بۆ دابەزاندنی ئاستی دەرهێنانی نەوت دیاری نەكردووە، چاوەڕێش ناكرێت بەمزووانە بیر لە هەنگاوێكی لەم شێوەیە بكەنەوە، بە تایبەتیش لە كاتێكدا سیاسەتی وزەی دۆناڵد ترەمپ، سەرۆكی ئەمریكا كە بە سیاسەتی سەربەخۆیی وزە ناسراوە، پشتگیری لە بەرزكردنەوەی خێراتری بەرهەمهێنانی نێوخۆیی نەوت لە ئەمریكا دەكات.\nئەگەرچی هێشتا زیاتر لە دوو مانگ بۆ كۆبوونەوەی داهاتووی ئۆپێك ماوە، بەڵام وڵاتانی ئەندام لە رێكخراوەكە لە ئێستاوە رووبەڕووی ئەو پرسیارە بوونەتەوە كە ئاخۆ ئامادەن رێككەوتنێك بكەن براوەی سەرەكیی تێیدا نەوتی لیتەیی ئەمریكا بێت؟\nپرسیاری ستراتیژی ئەوەیە ئاخۆ وڵاتانی ئۆپێك چ گۆڕانێكی ستروكتوری لە سیاسەتی نێوخۆیی خۆیاندا دەكەن، بۆ ئەوەی ئابوورییەكەیان هێندە وابەستەی نەوت نەبێت و ئازادانەتر لە ئێستا مامەڵە لەگەڵ بازاڕەكانی نەوتدا بكەن؟\nدواى ئه وه ى وتەبێژی داواكاری گشتی سعودییە ئاشكرای كرد، كە رۆژنامەنووسی ڕەخنەگری وڵاتەكەی لەنێو …\nئه و فه‌رمانگانه ى سه ر به وه‌زاره‌تى ناوخۆی عێراقن مووچه‌ى دوو مانگ وه ر ده گرن\nسەفین دزەیی: داوا لە پەکەکە کراوە ئەو ناوچەیە به‌جێبهێڵێت


ناسا دەنگێکی تۆقێنەر لە کونە ڕەشەکەی کۆمەڵەی گالاکسی پێرسیەس بڵاودەکاتەوە کە 240 ملیۆن ساڵی تیشکی لە زەویەوە دوورە\nئاژانسی ئەمەریکا بۆ واڵایی (ناسا) گرتەیەکی دەنگی 34 چرکەی بڵاوکردۆتەوە کە دەگەڕێتەوە بۆ کونەڕەشەکەی کۆمەڵە گاڵەکسی پێرسیەس کە قەبارەکەی 11 ملیۆن ساڵی تیشکییە و 240 ملیۆن ساڵی تیشکی دوورە لە زەوی.\nزانایانی ناسا دەنگەکەیان لە ڕێگەی تۆمارکردنی شەپۆلی پاڵەپەستۆی کونە ڕەشەکە لەسەر کۆمەڵە گاڵەکسییەکە دەستکەوتووە. پاشان بۆ ئەوەی گوێی مرۆڤ بتوانێت دەنگەکە ببیستێت شەپۆلەکانیان بەرزکردۆتەوە بۆ ئۆکتاڤی 57 و 58، واتا بە ڕێژەی 288هەزار کوادریلیۆن.\nیەک کوادریلیۆن بریتییە لە ژمارە یەک و 15سفر بە دواوەی.\nبڵاوکردنەوەی دەنگەکە کاردانەوەی زۆری بەدوای خۆیدا هێناوە لەسەر ئاستی جیهاندا. بەشیك لە بەکارهێنەرەکانی تۆڕە کۆمەلایەتیەکان دەنگەکە بە "دەنگی جنۆکە" یاخود "دەنگی دۆزەخ" وێنا دەکەن و لە بەرامبەردا هەندێک کەس دەڵێن "دەنگێکی نایابە."\nئەندرێی ماتڤیڤ لە یوتوبی ناسادا نوسیوویەتی، "میلۆدیەکی جوانە و لە هەمان کاتدا ترسناکە. هەمیشە ویستومە بچم بۆ واڵایی."\nبەشێک لە هاوڵاتیان پرسیاری ئەوەیان کردووە کە ناسا چۆن توانیویەتی کە شەپۆلی دەنگەکە تۆماربکات لە کاتێکدا واڵایی هیچ هەوایەکی تێدا نییە بۆ گواستنەوەی دەنگ. ناسا دەڵێت زاناکانی سەرەتا تۆماری ئەو شەپۆلی وزانەیان کردووە کە لە کونە ڕەشەکەوە بە ناو واڵاییدا بڵاوبوونەتەوە و دواتر شەپۆلە وزەکانیان وەرگێڕاوەتە سەر شەپۆلی دەنگ.


شاندێکی هەرێمی کوردستان گەیشتە تورکیا – لڤین پرێس\nشاندێکی هەرێمی کوردستان گەیشتە تورکیا\nسەرۆکی دەستەی وەبەرهێنانی هەرێمی کوردستان رایگەیاند، شاندێکی حکومەتی هەرێمی کوردستان بە سەرۆکایەتیی سەرۆکی دیوانی ئەنجوومەنی وەزیران لە تورکیایە و بڕیارە لەگەڵ بەرپرسانی ئەو وڵاتە ژمارەیەک پرسی ئابووریی تاوتوێ بکەن. گوتیشی، “دەمانەوێت پەیوەندییە ئابوورییەکان لەگەڵ ئەو وڵاتە فراوانتر بکەین.”\nرۆژی هەینی، 17-6-2022، د. محەممەد شوکری، سەرۆکی دەستەی وەبەرهێنانی هەرێمی کوردستان و یەکێک لە ئەندامانی شاندەکەی حکومەتی هەرێمی کوردستان لە تورکیا بە میدیای نزیک لە پارتی راگەیاند: شاندێکی حکومەتی هەرێمی کوردستان بە سەرۆکایەتی د. ئومێد سەباح، سەرۆکی دیوانی ئەنجوومەنی وەزیرانی هەرێمی کوردستان لە ئەنقەرەین بەمەبەستی کۆبوونەوە لەگەڵ ژمارەیەک لە بەرپرسانی تورکیا بۆ تاوتوێکردنی ژمارەیەک پرسی ئابووری، لەوانە فراوانکردنی وەبەرهێنان و هەروەها نەهێشتنی ئەو گرفت و کێشانەی لەبەردەم کەرتی ئابووریدا هەن.\nسەرۆکی دەستەی وەبەرهێنان گوتیشی: “هەندێک کێشەی ئابووری لە دەروازەکان و گرفتی هاتووچۆی هاووڵاتییان و کێشەکانی سنووری نێوان هەردوولا هەن دەمانەوێت ئەو تەگەرانە نەهێڵین، بۆ ئەوەش شاندەکەمان چەند رۆژێک لە تورکیا دەمێنێتەوە.”\nشاندەکە پێکدێن لە د. ئومێد سەباح، سەرۆکی دیوانی ئەنجوومەنی وەزیران؛ کەمال موسلیم، وەزیری بازرگانی و پیشەسازی؛ ئانۆ جەوهەر، وەزیری گواستنەوە و گەیاندن؛ د. محەممەد شوکری، سەرۆکی دەستەی وەبەرهێنان؛ سامی جەلال، نوێنەری وەزارەتی ناوخۆ؛ گوهدار شێخۆ، بەرپرسی ئیدارەی سەربەخۆی زاخۆ؛ عەبدولسەلام رەشید، بەرپرسی بەشی تورکیا لە فەرمانگەی پەیوەندییەکانی دەرەوەی حکومەتی هەرێمی کوردستان.\nد. محەممەد شوکری ئاماژەی بەوەش کرد کە مەبەستێکی سەردانەکەیان ئەوەیە وەبەرهێنانی تورکیا بەتایبەت لە بواری پیشەسازی و کشتوکاڵ لە هەرێمی کوردستان زیاتر بکەن.\nهەرێمی کوردستان دوو دەروازەی سنووری لەگەڵ تورکیا هەیە، ئەوانیش دەروازەی نێودەوڵەتیی ئیبراهیم خەلیل و دەروازەی سەرزێری. ساڵانە قەبارەی بازرگانیی نێوان تورکیا و عێراق و هەرێمی کوردستانە دەگاتە نزیکەی 20 ملیار دۆلار.\nبەرگری شارستانی سۆران: دوو گەنج لە گەلی عەلی بەگ خنكان\nفراکسیۆنی یەکێتی: داوا دەکات حکومەتی عیراق سنورێك دەوڵەتی تورك دابنێت


مێسی هاووڵاتییه‌کی ئێرانی بانگهێشتی بارسێلۆنا کرد - Mehr News Agency\n1 gulanê 2017 - 12:53\nNews Code 9720\nهاوشێوه‌که‌ی لیۆنێل مێسی ده‌چێته ئێسپانیا؛\nمێسی هاووڵاتییه‌کی ئێرانی بانگهێشتی بارسێلۆنا کرد\nمێسی ئێرانی پاگەندەی کردووە لیۆنێل مێسی ئه‌رژه‌نتینی بانگهێشت نامه‌ی ناردووه بۆی تاکوو سەفەری بارسێلۆنا بکات.\nبە ڕاپۆرتی ئاژانسی هەواڵی مێهر، له ڕۆژانی ڕابردوودا که وێنەیەک لە مێسی ئێرانی له تۆڕە کۆمەڵایەتییەکاندا بڵاو بووەوە؛ ره‌زا په‌ره‌ستش گه‌نجی ئێرانی که خوه‌ی وه‌ک به‌ده‌لی مێسی ده‌زانێ ناوبانگی باشی له ئاستی ئێران و جیهان وه‌ده‌ست هێناوه.\nڕه‌زا په‌ره‌ستش هاوشێوەیێکی سەیری له‌گه‌ڵ لیۆنێل مێسی، ئەستێرەی تۆپی پی بارسێلۆنا هه‌یه . ڕەزا پەرەستش زیاتر کاتێک کە پێدەکەنێت شێوەی مێسی پێوەیە. ئەو کە تەنانەت بڵاوکراوەکانی ئیسپانیاش لە سەری نووسیویانە، هەواڵ لە ڕووداوێکی گەورە دەدات. ئەوەی کە لیۆنێل مێسی بانگهێستی بۆی ناردووە و هەفتەی داهاتوو بڕیارە سەفەری ئیسپانیا بکات.\nڕەزا ڕۆژی شەممە لە گۆڕه‌پانی مونیریە و لە یەکێک لە دووکانەکانی ئەوێ بینراوە. ئەو چووە تا جلی تایبەتی بارسێلۆنا و ئەرژەنتین بکڕێت کە هەواڵی بانگهێشت نامه‌ی مێسی هەر لەوێ بڵاو کردەوە. ڕووداوێک کە ئاس ئیسپانیاش ئاماژەی پێ داوە: خەونی گەیشتنی مێسی ئێرانی بە مێسی ئەرژەنتینی دوور لە چاوەڕوانی نیە و ئەگەری هەیە کە بۆ مێسیش سەیر بێت کە ئەم جارە هاوشێوە سەیرەکەی خۆی لە جۆری ئێرانی و لە نێزیکەوە ببینێت.\nبە وتەی خودی ڕەزا ئەو هەفتەی داهاتوو بەرەو بارسێلۆنا ڕێ دەکەوێت تا لە گەڵ لیۆنێل مێسی دیدار بکات.\nکاردانەوەی ئەردۆغان بە ڕەخنەکانی ئێران لە سەر ئۆپراسیۆنی…\nدڵنیا بین کە یەپەگە چووەتە دەرەوە، ئۆپراسیۆنەکان کۆتایی…\nڕۆژەڤە خەبەرییەکان: وه‌رزش


لە بەغدا تاکسی بەلەم بۆ هاتووچۆکردن بەکاردەهێندرێت\nلەلایەن ئاکام فەهمی 1/10/2017\nزیاتر لە 40 بەلەم ئەو کارە دەکەن\nبەهۆی قەرەباڵخی و داخستنی زۆربەی شەقامەکانی بەغدا لە لایەن پۆلیسەوە ئێستا هاتووچۆ لەو شارە بە تاکسی زۆر زەحمەت بووە و خەڵک زۆربەی کات بۆ رزگاربوون لەو قەرەباڵخییە روو لە تاکسی بەلەم دەکەن.\nماوەی زیاتر لە 25 ساڵە لەسەر رووباری دیجلە زیاتر لە 40 بەلەم پیشە و کاریان پەڕاندنەوەی دانیشتووانی بەغدایە، لە کەرخەوە بۆ رەسافە و بەپێچەوانەوە.\nخەیون زیاتر لە هەشت ساڵە شۆفێری تاکسیە و تەواوی کوچە و کۆڵانەکانی بەغدا شارەزاییە، بەڵام سەرەڕای شارەزاییەکەی ئەگەر بۆ شوێنێکی نزیکیش بڕوات کاتێکی زۆری پێویستە. شەقامەکانی بەغدا ھێندە قەڕەباڵخ بوون شۆفێران لە شۆفێریکردن بێزاربوونە.\nبەدوو کاژێر لەکەرخەوە گەیشتینە رەسافە، بەھۆی رێوشوێنە ئەمنییەکان، پۆلیس زۆربەی شەقامەکانی داخستووە.\nحوسێن کازم، شۆفێری تاکسی دەریایی دەڵێت "ماوەی تەنھا دوو خولەکمان دەوێت بۆ ئەوەی بپەڕینەوە لەجیاتی ئەوەی لەقەرەباڵخی شەقامەکان بپەڕیتەوە، خەڵک روو لەبەلەم و تاکسی دەریایی دەکەن".\nھاوشێوەی ئەم خەڵکە و بەھۆی بوونی قەرەباڵخییەکی زۆرەوە وەزیری ناوخۆی عێراق و چەند بەرپرسێکی ئەمنیی شارەکە بەبەلەمی حکومی لەناوچەی سەوزەوە ھاتوونەتە شەقامی موتەنەبی.\nسەرەڕای کۆنییان، کەچی بەلەمەکان بوونەتە سەرچاوەیەکی بژێوی باش بۆ خاوەنەکانیان، بۆ گواستنەوەی ھەر سەرنشینێک لەکەرخەوە بۆ رەسافە بڕی هەزار دینار وەردەگرن، لەرۆژانی خوپیشاندان و رێوڕەسمە ئایینییەکانیش بازاڕیان باشتریش دەبێت.\nلەبەغدا زیاتر لە دوو ملیۆن ئۆتۆمبێل ھەیە، لەبەرامبەریشدا ماوەی زیاتر لە 25 ساڵە لەسەر رووباری دیجلە زیاتر لە 40 بەلەم پیشە و کاریان پەڕاندنەوەی دانیشتوانی بەغدایە، لە کەرخەوە بۆ رەسافە و بەپێچەوانەوە.\n1131 ژمارەی بینین


"شەڕی ئابووری ئەمریکا هیچ جیاوازییەکی لەگەڵ تیرۆریزمدا نییە"\nگرام زێڕ 279.481\n"شەڕی ئابووری ئەمریکا هیچ جیاوازییەکی لەگەڵ تیرۆریزمدا نییە"\nبه رواری داگرتن : 2019-05-23 17:36\nناوەندی ھەواڵەكان - موحەمەد جەواد زەریف وەزیری دەرەوەی ئێران وتی: شەڕی ئابووری ئەمریکا هیچ جیاوازییەکی لەگەڵ تیرۆریزمدا نییە.\nموحەمەد جەواد زەریف وەزیری دەرەوەی ئێران سەبارەت بە قسەکانی دۆنالد ترامپ سەرۆکی ئەمریکا سەبارەت بە "ئەنجام درانی شەڕێکی ئابووری لە بەرامبەر ئێران" چەند هەڵسەنگاندنێکی ئەنجام دا.\nزەریف وتی: شەڕی ئابووری بە واتای بە ئامانج کردنی گەلی ئێرانە، واتە بە ئامانج کردنی خەڵکی ئاسایی و بێ بەشکردنیان لە پێداویستییە سەرەتاییەکانی ژیانە و ئەمەش بە مانای هەمان تیرۆریزم دەبێت.\nزەریف ناڕەزایەتی دەربڕی لە بەرامبەر ئەوەی کە وڵاتەکەی وەکو بەرپرس دەبیندرێت لە کەشەپێدانەکانی کۆتای کە لە ناوچەکە دروست دەبێت.\nزەریف باسی لەوە کرد، ئەمریکا بەهۆی سیاسەتەکەی لە ناوچەکە بۆ خۆی چەندین دوژمن دروست کردوە. (İLKHA)\nبليته كان جەواد زەریف ئێران ئەمریکا شەڕی ئابووری


نووکتەی باخەڵی ژن شای سوید نۆرە بڕی کردووە لە ڤاکسینی کۆرۆنا.؟؟ سلێمان هەڵشۆیی بۆ کتێبی"رەوشی بڕواداران لە قورئان و سوننەتدا" دوو هەزار دۆلاری پێدام ترەمپ داوای دو ملیار دۆلار دەکات پێش ڕۆیشتنی تەرمی ٤ کرێکارەکەی کەمپی مەخمور بەخاکسپێردران 35 ساڵ بەسەر کۆمەڵکوژیەکانی سنە، سەقز و قروە دا تێدەپەرێت نوکتەی شەوی پەردە نەرویج لە وەڵامی ڕژێمی تورکیا: تابلۆکەی شەڕڤانان و وتەکەی ئۆجالان لانابەین نوکتەی بەنەعل لەخۆی دەدات سەرۆکوەزیرانی سوید پرۆژە یاسای کۆچ ناکشێنینەوە.\nنووکتەی باخەڵی ژن\nکەبوویت بە سەرۆک کۆمار چاوێکت لێمان بێ😂\nهەر ساڵی 1979 بوو جەیشێکی زۆر هێنرابونە ناوچەی شارباژێڕ و شەوانە لەو گردو شاخانە كەمینیان دائەنا . من و شەهید جەلالی حەمەی محەش ئەمانوویست فرسەتێکمان بۆ هەڵكەوێ و زەڕبەیەک لەدوژمن بدەین . یاخود لەکاتی ئاوهێنانی کانیەکاندا چالاکییەک بکەین و بۆمان ڕێک نەئەکەوت .\nبەتەنها دوو کڵانشیكۆفمان پێبوو ژمارەشمان دووکەس بووین بۆ هەندێ چالاکی ئەو توانایەمان نەبوو .\nجەیشەکە کەمێنیان لای گورگەیەرەوە دانابوو بەسوتفە سەربازێکیان لەکەمینەکەدا خەوی لێدەكەوێت و جەیشەکە ئەگەڕێتەوە بۆ قەیماسە ئەو بەجێ ئەمێنێ .\nئەویش شارەزانابێ و ملی ڕێدەگرێ بەهەڵە تاکو گەیشبووە گوندی عازەبان . بەڕێكەوت خوالێخۆشبووان بابە تایەرو سالاری حاجی قادر تازە هاتبوون بۆ دەرەوە لەگوندی عازەبان ویستبویان پشویەك بدەن و نانێ بخۆن، خەڵکی گوندەکە هاوارئەکەن جەیش هات ڕاکەن .\nئەوانیش یەک تفەنگیان پێئەبێ بەبابەتایەر ئەبێ و سەیر ئەکەن جوندییەك تفەنگێکی پێیەو بەرەو گوندی عازەبان دێت .!\nلەسەرەتاوە وائەزانن ئەمە موقەدیمەی جەیشەکەیە تۆزێ دوور ئەکەونەوە . کەسەیر ئەکەن تەنها یەک جوندیە خوالێخۆشبوو بابە تایەر ئەگەڕێتەوەو بەعارەبی پێی ئەڵێ ( قیف ) . جواب ناداتەوەو هەر ملئەنێ بەرەو گوندەکەو تفەنگەکەشی دانەگرتووە لەشانی و بەرەو ڕویان دێ .\nدوایی بەعەرەبی پێیدەڵێن چەکەکەت فڕێ بدە، ئەویش فڕێی ئەداو گرتوبویان و چەکیان کردبوو .\nناوی کازم بوو هەموو سەروگوێلاك و دەموچاوی جێگای شوخت و تەقەڵ و ئاسەواری شكاوی كۆن بوو لەسەری .\nئێمە هاتینە گوندەکە و گووتیان ئەم جوندییەمان گرتووەو بەشكم لەگەڵ خۆتان بیبەن . ئێمەش بردمان لەگەڵ خۆمان شەو لەدەرەوەی گوندەكان دەماینەوە بەشەهید جەلالم گوت دەستی ئەبەستینەوە گوتی : هیچیشی پێناكرێ بەڵام نەوەك سەلەیەكمان لێدات و بڕوات . دەستێكی و قاچیم ڕاست و چەپ بەستەوە بۆ ئەوەی زۆریش ئازاری نەبێت . بەیانی شەهید جەلال سەعاتێك خەریكی بوو ، بەهەردوو دەست بۆی نەكرایەوە .! گوتی بەخوا من بۆم ناكرێتەوە ئەگەر هەرخۆت بزانیت چۆنت بەستۆتەوەو بیكەیتەوە .\nگومانمان هەبوو گووتمان نەوەک حکومەت ناردبێتی . بەڵام وادەرنەچوو بەعەرەبی گووتی : الحمدو لیلا ئانی خلصت من العسكریە . شوكور نەجاتم بوو لە سەربازی .\nدوای چەند ڕۆژێک کاک نەبەزو شەهید مام هێرش و شەهید جەلالی عەلە ورگەو شەهید کاکە براو شەهید حەمەعلی بەرزنجی و شەهید عوسمان عەرەب وبەکر وڵاغلوویی و هەموو کەرتەکە گەڕانەوە حەمەی تەیب گووتی : من ئەم سەربازە ئەناسم .!\nگووتم برا ئەمە جوندیەو خەڵکی جنوبە تۆ چۆن ئەیناسی .! گووتی بەخوا دیومە دوای قسەکردن تومەس حەمەی تەیب لە عەلوەکەی بەغداد حەماڵی پێ کردبوو كاتی خۆی،کەچوبوو میوەیان هێنابوو بۆ سلیمانی .\nئەویش گووتی چەند ساڵێک لە عەلوەی بەغداد حەماڵ بووم دوایی لای خۆمان مایەوەو ناردمان بۆ سەرکردایەتی . لەوێ بوو بەپێشمەرگە لای حەسەن نەقییب ئەودەمە حەسەن نەقیب موعارەزە بوو خۆی دانابوو ئینقلاب ببێ و ببێت بە سەرۆک کۆماری عێراق .\nمن و شەهید جەلال لە ناوزەنگ کەئەمان دی ئەمان گووت : کەبووی بەسەرۆک کۆمار ئێمەت لەبیربێ هەر بۆ سوعبەت ئەویش ئەی گووت کەلام شەرەف لەبیرتان ناکەم، هەروەكو ئەوانەی ئێستا وابوو درۆی دەکرد .\nكەریم عەبدوڵا مارف\nنووکتەی باخەڵی ژن...\nخێڵێک لە «تاریەر» خستبوویان، کابرایەکی کورد ماڵی لە ژوور هەموو ماڵەکانەوە بوو، شەو هاتبووە خوارەوە لە ماڵی کابرایەکی ترا نوستبوو لە باخەڵی ژنێکا. کابرا و ژنە تا پاش هەتاو کەوتن بە درێژه ...\nمیوانی سه‌رهێڵ: 811\nکۆی سه‌ردان: 22012667


پێش دە ساڵ زیاتر، لە بۆنەیەکدا لە بەرپرسێكی باڵای کوردی حکومەتی عیراقیم پرسی، ئایا بیری لە میکانیزمێک کردووەتەوە بۆ ئەوەی ئەنفال تەنها ڕووداوێکی کوردی نەبێت و هەر هیچ نەبێت، لە ئاستی عێراقیشدا بەشێک بێت لە بیرکردنەوە و درووسکردنەوەی ڕووداوەکە؟ ئەو پرسیارەم دوای بڵاوکردنەوەی زنجیرەیەک چیرۆک و لێکۆڵینەوەی ڕۆژنامەوانی بوو کە لە ڕۆژنامەی (سەفیر)ی لوبنانی بڵاوم دەکردنەوە.\nبەشێكیان گیڕانەوەی ژمارەیەک ژنی گەرمیانی بوون، ئەوانەی لە نوگرە سەلمان گەڕابوونەوە. ژمارەیەکی زۆر لە نووسەران و ڕۆژنامەنووسانی کوردستان ئەوەیان لا باش بوو، ئەنفال لە میدیای عەرەبی باس بکرێت و، مەبەستی خۆشم وەک ڕۆژنامەنووسێکی کورد هەر ئەوە بوو. لە چرکەساتێکداو، دوای بڕیاری گەڕانەوە بۆ کوردستان، ئەو هەستەم لا درووست بوو کە ئەنفال لە وڵاتی خۆماندا، ڕووداوێک نییە و تەنها یادکردنەوەیە، لە کاتێکدا هێشتا گێڕانەوەی حیکایەتەکانی تەواو نەبوون؛ یانی دەکرێ هەموو ساڵێک ڕووداوێک بێت و پرسیارێک بێت لە پێشمانەوە، وەک چۆن تا ئەمڕۆ هۆڵۆکۆست ڕووداوە و پرسیاریشە.\nپرسیارەکەم لە بەرپرسە کوردەکەی حکومەتی عێراق لەم ڕوانگەیەوە کرد، بەڵام ئەوەی تووشی نائومێدیی کردم، ئەو بەرپرسە، بۆ باسکردن لەسەر ئەنفال، ناوی نووسەرێکی پێ وتم و بابەتەکەی گۆڕی. مەبەستی ئەوە بوو لەگەڵ ئەو نووسەرەدا مەسەلەی ئەنفال باس بکەین: کتێبێک، نامیلەکەیەک یان هەر شتێکی لەو بابەتە بڵاوبکەینەوە و بەو شێوەیە مەسەلەکە کۆتایی دێت.\nئەم چیرۆکە ئەگێڕمەوە تا بڵێم، بیرکردنەوەی حومکڕانانی کورد لە هەرێمی کوردستان و عێراقیش لەم بازنەیە دەرناچێت و توانای درووسکردنەوەی ڕووداوی نییە. بیرکردنەوەیەکە بە لای کەمەوە نەیتوانیوە ئەنفال بباتە بەغدا، نەیتوانیوە سکانێکی نوگرە سەلمان بکات، نەیتوانیوە وێنەی قەڵاکانی دهۆک و قۆرەتوو و دوبز بگوازێتەوە بۆ ئەرشیفێکی نیشتمانیی -تا ئێستا ئەرشیف و مۆزەخانەی نیشتمانیی بۆ ئەنفال لە لیستی نەبواندایە-، بە کورتییەکەی نەیتوانی شوێنێک بۆ درووستکردنەوەی ڕووداو دابمەزرێنێت.\nبیرکردنەوە و دنیای حوکمڕانیی لە کوردستاندا، ئەنفالی لە دابەشکردنی زەوی و مووچەیەکدا کۆ کردەوە، بە ״ئەنفالانە״ ناوی دەرکردووە، بنیادنانەوەی شوێن و تۆمارکردن و ئەرشیف و مێژووی زارەکی لەناوبردنی دەیان هەزار هاووڵاتیی کوردستان لە بێدەنگیدا کاڵ کرانەوە. بیرکردنەوەی سیاسی و حوکمڕانیی کوردستان تا ئەو ئاستە بڕی کرد، ناوی کەمپی زۆرەملێی (سمود) لە گەرمیان بگۆڕێت و بیکاتە ڕزگاری.\nلێرەدا بیرکردنەوەی بەشێک لە میدیا و ڕۆشنبیرانی نزیک لە ناوەندەکانی بڕیار، هەر لە بازنەی بیرکردنەوە سیاسییەکەدا دەخولایەوە، عەقڵی بەوەدا نەدەشکا کە ناو دەلالەتی خۆی هەیە و لە دۆکۆمێنتکردن و پاراستنداو، دەبێ وەک خۆی بمێنێتەوە. بە لای ئەوانەوە ״سمود״ ناوێکی بەعسیانە بوو، دەبوو بگۆڕدرێت، بەڵام بەو هەنگاوە سیمای تاوانەکانی بەعسیان لە کوردستاندا گۆڕی و ئێستا ناوی ئەو کامپە زۆرەملێیەی کە بەعس خەڵکی تیا کۆ کردەوە: ڕزگارییە. ئەم هەنگاوەی حوکمڕانانی کورد وەک ئەوە وا بوو، دوای تێکشکاندنی نازییەکان، ساڵی ١٩٤٥، ناوی کامپی ״ئۆشڤێتز״ لە پۆڵۆنیا بگۆڕدرێت و بکرێتە مەیدانی ڕزگاری و شوێنێک بۆ ژیانێکی ئاسایی.


ئەمریکا و حەشدی شەعبی.. دۆستی باوک دوژمنی کوڕەکانییەتی!\n06:01 - 12/03/2020\nئەمریکا و حەشدی شەعبی.. دۆستی باوک دوژمنی کوڕەکانییەتی!\nناوەڕاستی مانگی پێنج – ئایاری ٢٠١٧ دۆناڵد ترەمپی سەرۆکی ئەمریکا کاتێ چوو بۆ سعودیە، لە بەردەم بەرپرسانی باڵای سعودیەدا وتی: وا داعش لە عێراق بەرەو کۆتایی دەچێ، پێویستە ئیتر حەشدی شەعبیش بچنەوە ماڵ و وڵاتی خۆیان!\nئەم قسانەی ترەمپ ئاماژەبوون بەوەی کە ئەندامانی حەشدی شەعبی، ئێرانین و ئیتر لە عێراقدا رۆڵیان نەماوە.\nئایا بۆچی ترەمپ لە بەردەم شا و شازادەکانی سعودیە وایوت؟ هەر بەڕاستی ئەمریکا دژی حەشدی شەعبییە و بە مەترسی دەزانێ بۆ سەر بەرژەوەندییەکانی؟\nحەشدی شەعبی کە تێکەڵەیەکن لە چەندین هێز و گروپی جیاواز کە خاوەنی ملیشیای تایبەتن، ئێستا بەڕەسمی بەشێکە لە سوپا و سیستمی بەرگریی عێراق. مانگی ١١ی ٢٠١٦ پەرلەمانی عێراق بە زۆرینەی دەنگ وەکو هێزێکی نیزامیی پەسەندی کردووە. لە هەمووی گرنگتر بۆ ئەوان، فتواو پشتیوانی (ئایەتوڵڵا سیستانی)مەرجەعی باڵای شیعەکانی عێراقی هەیە.\nعێراقییەکان شانازی بەوەوە دەکەن کە داعش لەسەر دەستی حەشدی شەعبیدا کۆتایی پێهێنرا، لەم پێناوەدا ئەم هێزە هەزاران کوژراو و برینداریدا.\nباشە هێزێک ئەو هەموو بەڵگە یاسایی و نیزامیی و تایفییەی هەبێ، بۆچی ئەمریکا ئەوەندە رقی لێیەتی؟ ئەمریکا کە دەست و دۆستێکی هەرەباڵای حکومەتی عێراقە، چۆنە لە کوڕی ئەم دۆستە چووە بە قیندا و ئەوەندە بە خوێنی سەریان تینوویەتی؟\nکەنداو ئامانجە یان ئەمریکا؟\nهاوینی ساڵی ٢٠١٦ وەزیری دەرەوەی سعودیە (عادل جوبەیر) رایگەیاند: چەکدارانی میلیشیای حەشدی شەعبی نزیک بوونەتەوە لە سنوورەکانمان. لەبەر ئەوەی ئەم هێزە ملیشیایەکی تایفییە، ریاز نیگەرانەو ناڕەزاییەکانی خۆمان گەیاندووە بە بەغدا.\nئەم هۆشداریدانەی سعودیە لە کاتێکدابوو کە هێشتا حەشد بە رەسمی نەناسێنرابوو لەلایەن پەرلەمانی عێراقەوە.\nسعودییەکان بێ پەردە دەیانوت ئەم هێزە بەکرێگیراوی ئێرانەو لەژێر پەردەی پاسەوانی سنوورەکانی عێراق، هێنراونەتە نزیکی سعودییەوە. تەنانەت وەزیری دەرەوەی سعودیە وتی: " ئێمە دەمانەوێ بزانین ئایا ئێران دەوڵەتە یان شۆڕش.. ئەگەر دەوڵەتە میلشیای بۆچیە؟"\nچەند رۆژ پێش ئەم قسانەی وەزیری دەرەوەی سعودیە، قەیس خەزعەلی فەرماندەی (کەتیبەکانی ئەهلی عەسایب) کە هێزێکی سەرەکی حەشدی شەعبییە وتبووی: "حەشدی شەعبی ئامادەیە بۆ پاراستنی مافی مافخوراوان بچێتە وڵاتانی کەنداو و بەرگریی لەو موسڵمانانە بکات کە لەلایەن دەوڵەتەکانیانەوە ستەمیان لێدەکرێ" ئەوەش ئاماژەبوو بە شیعەکانی بەحرەین و سعودیە و کوەیت.\nدوای ئەو قسانەی خەزعەلی و نزیکبوونەوەی حەشدی شەعبی لە سنوورەکانی سعودیە، ئیتر سعودیە و هاوپەیمانەکانی سێرەیان لە حەشدی شەعبی گرت و وەکو " دوژمنی داهاتوو" حسابیان بۆ دەکرد.\nساڵی ٢٠١٦ – ٢٠١٧ ساڵی پێناسەکردنی حەشدی شەعبی بوو بە دوژمنی وڵاتانی سوننەی کەنداو، ئەمەش بە مانای دوژمنی دۆستەکانی ئەمریکا لەم ناوچەیەدا دێت. بۆیە لەو کاتەوە تائێستا نێوانی کۆشکی سپی و بەغدا، ئەگەر کێشەی گەورەی تێکەوتبێ، یەکێک لە هۆکارەکانی حەشدی شەعبییە.\nدوای داعش نۆرەی حەشدە؟\nبرێت مەکگۆرگ نێردراوی تایبەتی سەرۆکی ئەمریکا بۆ بەرپەرچدانەوەی داعش، کۆتایی ساڵی ٢٠١٦ لە تویتێکدا ئەم پرسیارەی کردبوو:\n"دوای داخستنی دەرگای داعش، ئایا ٢٠١٧ نۆرەی کردنەوەی دەرگای حەشدی شەعبیە؟"\nپرسیارەکە بۆ ئەو کات، تەنیا وەکو هەواڵێکی رۆژنامەوانیی مامەڵەی لەگەڵدا کرا. بەڵام رووداو و پێشهاتەکان دەریانخست، ئەمە ستراتیژێکی کۆشکی سپییە لە ساڵانی داهاتوودا.\nلە کۆتایی ساڵی ٢٠١٩ و سەرەتای ٢٠٢٠ دا، نێوانی حەشدی شەعبی و سوپای ئەمریکا خوێنڕژانی تێکەوت. لە مانگی ئابی ٢٠١٩ لە زنجیرەیەک هێرشدا بۆ سەر بارەگاکانی حەشد لە چەند ناوچەیەکی عێراق، سەدان چەکداری ئەم گروپە کوژران.\nسەرەتا وا راگەیەنرا سەرچاوەی هێرشەکان نادیارە، بەڵام دواتر ئاشکرابوو فڕۆکەکانی ئەمریکا ئامانجەکانیان پێکاوە.\nلە خۆپیشاندانەکانی ئۆکتۆبەر تا کۆتایی ساڵ، حەشدی شەعبی گەمارۆی باڵیۆزخانەی ئەمریکایاندا لە بەغدا. دوای ئەم رووداوە ئیتر گرژییەکان گەیشتنە ئاستێکی توند.\nبەڵام بە کوشتنی قاسم سولەیمانی و ئەبومەهدی موهەندیس لەلایەن ئەمریکییەکانەوە، دوژمنایەتییەکان گەیشتنە لوتکە و حەشدی شەعبی رایگەیاند: لەمڕۆ بەدواوە لەگەڵ ئەمریکادا دەکەونە شەڕەوەو لە هەموو شوێنێکەوە هێرشیان دەکرێتەسەر.\nدوایین رووداوی ئەم خوێنڕشتنە، هێرشکردنەسەر سەربازگەی ئەلتاجی بوو لە نزیک بەغدا کە سەربازانی ئەمریکای لێیە لە شەوی ١١ی ٣ی ٢٠٢٠ هەرچەندە هیچ لایەک بەرپرسیارێتی ئەو هێرشەی نەگرتووەتە ئەستۆ، بەڵام ئەمریکا دەستبەجێ حەشدی شەعبی تاوانبار کرد و بە هێرشێکی ئاسمانیی وەڵامی دایەوە.\nلەو هێرشەدا بۆ سەر بارەگاکانی حەشدی شەعبی لە نزیک سنوورەکانی سوریا، زیاتر لە ١٨ چەکداری حەشد کوژران و چەند کەسی تر برینداربوون.\nئێستا کێشە هەرەگەورەکە بۆ حکومەتی عێراق ماوەتەوە، ئایا دەتوانێ دەستبەرداری ئەمریکابێ بۆ حەشدی شەعبی؟ ئەگەر ئەم بڕیارە بدات، دەوڵەت چی پێدەکرێ؟\nئەی دەتوانێ دەستبەرداری حەشدی شەعبی بێت بۆ ئەمریکا؟\nحەشدێک کە مەرجەعی باڵا فتوای بۆ دەرکردووەو پەرلەمان پەسەندیکردووە، بە یاسا بەشێکە لە سیستمی بەرگریی وڵات و لەژێر فەرمانی فەرماندەی باڵای هێزە چەکدارەکاندایە، چۆن دەتوانێ هەڵیوەشێنێتەوەو بڵاوەیان پێ بکات؟\nئەی ئەمریکایەک کە ئابووری و تاڕادەیەک ئەمنیەت و سومعە نێودەوڵەتییەکەی بۆ دەپارێزێ، چۆن دەکرێ وازی لێبهێنرێ و بکرێتە دەرەوە؟\nبۆ سەرۆکوەزیرانی عێراق زۆر سەختە کاتێ دەبینێ کوڕەکانی بە دەستی دۆستەکانی دەکوژرێن، ناتوانێ هیچ شتێ بڵێ لەبەر ئەوەی دارێکی بە دەستەوەیە، هەردوو سەرەکەی ئاگرە.\nدوای نزیکەی چوار ساڵ لە پرسیارەکەی مەکگۆرگ، ئێستا تەقریبەن وەڵامەکە دەرکەوتووە، بەڵ دوای داخستنی دەرگای داعش، نۆرەی کردنەوەی دەرگای حەشدبوو. بەڵام هێشتا یارییەکە کۆتایی نەهاتووە.


ئەم ستەمەتان چۆن لە دژی کیژە لاوەکانمان ڕەوا بینی؟ – بزاڤی خزمەت\nئەم ستەمەتان چۆن لە دژی کیژە لاوەکانمان ڕەوا بینی؟\nمەتین کاچماز، لە شاری لاهوری لە پاکستان لەگەڵ هاوسەرەکەی و هەردوو کیژە تەمەن ١٤ ساڵ و ١٦ ساڵەکەیدا بە فەرمانی حکومەت و جێبەجێکردنی دەزگای میت فڕێندران، گەڕێنرانەوە تورکیا.\nکاچماز و خێزانەکەی، لە نیوە شەودا و لەلایەن هەندێک کەسی نەناسراوەوە هێرشیان کرایە سەر و تورەکەیان کردە سەریان و فڕێندران.\nپاشان دەرکەوت کە ئەمانە ئەفسەرن و سەربە دەزگای دژە تیرۆری پێنجاب بوون، و لە لایەن تورکیاوە لیستێکیان پێدراوە بە ناوی ‘ئەو تورکانەی دەبێت بڕفێنرێن’.\nهیچ بڕیارێکی دادگا نییە کە فەرمانی دەسبەسەرکردنی خێزانی کاچمازی دابێت.\n١٨ ڕۆژ لە پاش ڕفاندنیان لە پاکستان، ڕێگەیان نەدابوون چاویان بە پارێزەرەکانیان بکەوێت.\nدادگای خۆجێیی پێنجاب بڕیارێکی دەرکرد کە ڕێگری لە هێنانەوەیان دەگرێت.\nهەرچەندە، سەرەڕای ئەوەی کاچماز و خێزانەکەی بەڵگەنامەی ‘پەنابەرییان’ وەرگرتبوو هەتا ١٣ی تشرینی یەکەمی ٢٠١٨ لەلایەن نەتەوە یەکگرتووەکانەوە پێدرابوو، بەڵام لەلایەن دەزگای سیخوڕی پاکستانەوە لە شوێنێکی نادیار دەسگیرکرا بوون، پاشان فڕاندبوونیان بۆ ئسلام ئەبادی پایتەخت و لە فڕۆکەخانەی شارەکە درابوونە دەست دەزگای سیخوڕی تورکیا.\nئەم کارە پێی دەوترێت ‘Abduction’ واتا ‘مرۆڤ ڕفاندن’… لە فەرهەنگی نێودەوڵەتیدا بۆ مرۆڤ ڕفاندنی نایاسایی وشەیەکی تایبەتی ‘Rendition’ بەکاردەهێنرێت.\nوشەی ‘Rendition’، لە پاش ڕوداوەکانی ١١ی سێپتەمبەر و لە سەردەمی بۆشدا لە لایەن دەزگای CIAەوە زوو زوو بەرامبەر ڕێکخراوی ئەلقاعیدە بەکاردەهێنرا.\nلە ئیتاڵیاوە، لە مەقدۆنیاوە، لە ئەفغانستان و سەرانسەری جیهانەوە بەم شێوەیە بە سەدان کەس و ناو ڕفێندراون.\nدەزگای CIA بۆ ئەم کارانە فڕۆکەی تایبەتی ژمارەی ساختەی کۆمپانیاکانی فڕۆکەوانیان بەکاردەهێنا.\nئەم کەسانە پاش ڕفاندنیان، لە زیندانی کاتیدا لە پۆڵەندا و ئەڵمانیا ئەشکەنجە دەدران.\nگەر ‘گومانەکە’ بەهێزبایە، ڕاستەوخۆ دەگوازرایەوە بۆ بەندینخانەی گوانتەنامۆ…\nپاش بە دەرکەوتنی ئەشکەنجەدان و مرۆڤ ڕفاندن، لە زۆر ڕووەوە داوا لەسەر ئەمریکا تۆمار کرا.\nهەندێک لەو کەسانەی ڕفێندرابوون، پاش ماوەیەک بە ڕێکەوتنێکی تایبەت درانە دەست وڵاتەکانی خۆیان وەک سوریا و میسڕ کە زۆر دڕندانەتر مامەڵەیان دەکردن.\nبەشێک لەو کەسانە، گەر شانس یاوەریان بایە و لە ژێر ئەو ئەشکەنجە دوور و درێژە ڕزگاریان دەبوو، دەگەڕانەوە ئەوروپا، لەوێ هەم پارێزراو دەبوون لە ڕفاندن و هەم داوای یاساییان بۆ قەرەبوو کردنەوە لەسەر ئەمریکا تۆمار دەکرد.\nوڵاتی ئیتاڵیا، بڕیاری دەسگیرکردنی بۆ ٢٢ ئەفسەری دەزگای CIAی ئەمریکی دەرکرد کە بەشداربوون لە کاری ڕفاندندا.\nبەدڵنیاییەوە کەیسی ئەلقاعیدە و ئەو کەسانەی بە ئەندامێتی ئەلقاعیدە تاوانبارن بەراورد ناکرێت لەگەڵ کەیسی مەسعود کاچماز و خێزانەکەی، کە مامۆستایەکە و هیچ مەیلێکی توندڕەوانەی نەبووە و تەنانەت بچوکترین کاری نایاسایی ئەنجام نەداوە. بەڵام بەداخەوە هێشتاش ئەوەی بەسەریاندا هاتووە جیاوازی نەبووە لەگەڵ ئەوەی بەسەر تاوانبارە توندڕەوەکانی ئەلقاعیدەدا هاتووە…\nمیدیا تورکییەکانی سەر بە دەسەڵات لە پێش هەموویانەوە سەباح و حوڕییەت، ئەنجامدانی ئەم ڕفاندنانەیان بە کارێکی نایاسایی دانەناوە، بەڵکو لە شێوەی ‘چیرۆکێکی سەرکەوتن’ باسیان لێکردووە بۆ خوێنەرەکانیان.\nچەپڵەیان بۆ کارە نایاساییەکانی دەسەڵات لێدا. بوون بە هاوبەشی ئەو پێشێلکارییانە. دۆخێکی بێزارکەرە…\nئەسما جیهانگیر کە پارێزەرێکی پاکستانییە و دەربارەی ڕفاندنی خێزانی کاچماز گفتوگۆیەکی یاساییانەی ئەنجامدا و لە کۆنفرانسێکی ڕۆژنامەوانیدا زۆر بە ڕوونی باسی لە گەڕاندنەوە نایاساییەکەیان کرد و ئەو ڕووداوانەی بەسەریان هاتبوو.\nڕوونکردنەوەکەی بەم شێوە بوو:\n‘خێزانەکە سەرەتا لە لاهور دەستبەسەر کران، ڕاستوەخۆ پاش ئەوە بران بۆ ئیسلام ئاباد. فڕۆکەیەکی تایبەت لە تورکیاوە هاتبووە فڕۆکەخانەی ئیسلام ئاباد. لە فڕۆکەخانەکە بە ڕاکێشان ئەندامانی خێزانەکەیان خستە ناو فڕۆکەکەوە و برندیان. ئەوەی دەمەوێت بیڵێم ئەوەیە: ئایا ئێرە وڵاتە یان دارستانە؟ یاخود ماڵێکی بێخاوەنە؟ چونکە لێرە هیچ کەس نییە نرخ بۆ دادگا دابنێت، هەر کەسێک کە بیانەوێت ڕادەستی دیکتاتۆرەکانی دونیایان دەکەن، هەر وەک چۆن لە ڕابردوودا کردویانە…\nئەمە تەنها لەبەر ئەوەی دەسەڵاتدارانی ئەوێ و دەسەڵاتدارانی ئێرە دۆستایەتیان هەیە… ئێمەش ئەو کەسانەی لێرەن وەک مەڕی قوربانیی بەردەوام دەبین لە ڕادەست کردنیان، وایە؟ دادگای ئەمڕۆ فەرمانی بە لایەنە پەیوەندیدارەکان کرد و داوای ژمارە و لیستی هەموو ئەو فڕۆکانەی کرد کە لە ئیسلام ئاباد نیشتوونەوە و لە ئیسلام ئابادەوە هەڵفڕیون.\nدادوەر، داوای بینینی تۆماری فڕۆکە تایبەتەکانی کردبوو کە لە فڕۆکەخانەی ئیسلام ئاباد نیشتوونەوە لەگەڵ تۆماری سیستەمی داخراوی کامێراکانی چاودێری، هەروەها ووتی کە دەیهەوێت شێوازی ڕاگوازتن و ڕادەستکردنی خێزانەکە ببینێت.\nگەشتیارە شایەتحاڵەکان پەیوەندیان پێوە کردین و چۆنییەتی ڕاکێشان و هاوارکردنی کیژەکانیان بۆ باسکردین هەروەها چۆن بە زۆرەملە خراونەتە نێو فڕۆکەکەوە. ڕاستەوخۆ پاش گەشتن بەندکراون، ئێستا هەردوو هاوسەرەکە دەستبەسەرن، ئەوان لە فڕۆکەخانەکە ئەشکەنجە دراون و لێیان دراوە…\nدادگا هێشتا ئەو زانیارییانەی پشتڕاست نەکردۆتەوە کە دەستی کەوتوون و دەزگای دژە تیرۆری پێنجاب تۆمەتبار دەکەن بە ڕفاندنی خێزانەکە هەروەها لەسەر داوای ئێمە جێگری ڕاوێژکاری باڵای ئەم گروپە بانگکراوە بۆ ئەوەی وتەی وەربگیرێت. ئێمە تا کۆتایی لە دوای ئەم بابەتە دەبین، تا ڕەگی بابەتەکە دەڕۆین و ئەو کەسە دەدۆزینەوە کە فەرمانەکەی دەرکردووە. تا بزانین داخۆ ئەو دەسەڵاتدارە کێ بێت کە فەرمانەکانی دادگای پێشێل کردووە و فەرمانەکانی خۆیی زاڵکردووە؟\nبا شتێکی سەرنج ڕاکێشترتان پێ بڵێم: وەزیری ناوخۆ لەسەر ئەم بابەتە ڕوونکردنەوەی داوە و بێ ئاگایی خۆیی ڕاگەیاندووە لە سنورداش کردنەوەی ئەو خێزانە. تەنانەت دەزگای سیخوڕیی فیدڕاڵیش بێخەبەربووە لە پاش تەواوبوونی کردەوەکەش. هیچ تۆمارێکی نییە چوونە دەرەوی خێزانەکە لە وڵات بسەلمێنێت. وەزیری دەرەوەش بە هەمان شێوە بێ ئاگایی خۆیی ڕایگەیاند. گەر ئەم دوو وەزارەتە لە هیچ شتێک ئاگادار نەبن، کەواتە داخۆ ئەو کەسە سێهەمە کێ بێت کە لێرەوە هەموو فەرمانەکانی دەرکردووە؟ لەبەر ئەوەی کەسێکی سێهەم بوونی هەیە، کەواتە ئەویش ئێستا گوێبیستی ئێمەیە. ئێمەش دەزانین ئەو کێیە و دەست لە یەخەی هەڵناگرین.\nوەزیری ناوخۆ، دەڵێت کە تەنانەت دەزگای سیخوڕی فیدڕاڵیش بێ ئاگایە. کە وابێ ئەم خێزانە چۆن توانیویانە وڵات جێ بهێڵن؟ لە کاتێکدا پاسپۆڕتەکانیان لای ئێمەن ئەو خێزانە چۆن نێردرانەوە؟ کێ بەبێ پاسپۆڕتەکانیان ئەوانی گەڕاندەوە؟ کێیە هێندە بە دەستەڵاتە توانیویەتی کەسانێک بێ پاسپۆڕتەکانیان بباتە دەرەوەی وڵاتەکە؟ کێ لە ئێوە دەتوانێ بە بێ پاسپۆڕت بچێتە دەرەوەی وڵات؟ من دەتوانم بە بێ پاسپۆڕت بڕۆم؟ هەتا یەکێک لە دەسەڵاتداران و بەرپرسانی ئەم وڵاتە فەرمانیان نەدابێت، هەتا یەکێک لەوان نەیان گوتبێت ‘بیبە’، ئەمە چۆن ئەکرێت؟’\nپارێزەرێکی ویژدان زیندووی پاکستانی، وانەی مرۆڤ دۆستی و دادپەروەری دەدات بە کارمەندە بێ ویژدانەکانی میدیای تورکی و ئەو خزمەتکارانەی فەرمانە نایاساییەکانی دەسەڵات جێبەجێدەکەن.\nخێزانێک پارێزراو و وەرگیراو بە ‘پەنابەر’ لەلایەن نەتەوە یەکگرتووەکانەوە، بەبێ پاسپۆڕت، و ڕفاندنیان و ڕادەستکردنیان بەو سیخوڕانەی کە بە فڕۆکەیەکی تۆمار نەکراوی تایبەتی دەزگای سیخوڕی تورکی هاتبوون.\nهەروەها ڕاگواستن و گریانی دوو کیژە تەمەن ١٤ ساڵ و ١٦ ساڵەکانیان کە بە چاوبەستراوی و بە زۆرەملە خراونەتە نێو فڕۆکەکەوە بە بەرچاو گەشتیارانی نێو فڕۆکەخانەکە.\nدەستەڵاتدارێک کە بۆ ڕەزا زەڕڕابی بە ڕەگەز ئێرانی دەڵێت ‘هاووڵاتییەکەی منیان دەسگیر کردووە’ و لەسەری ڕووبەڕووی ئەمریکا دەبێتەوە، دەستەڵاتدارێک کە ساڵانێکە بە ووتنی ‘خوشکە سەر بە سەرپۆشەکەم’ دەنگی ئافرەتان کۆدەکاتەوە، ئێستا ئازاری کیژە تورکە سەر بە سەرپۆشەکان دەدات و ڕێگە بە ئازاردانیان دەدات.\nکیژە تەمەن ١٤ ساڵ و ١٦ ساڵە بێ تاوانەکان (لە کاتێکدا دایک و باوکیشیان بێ تاوانن) لە نیوەشەودا تورەکە دەکەنە سەریان و دەڕفێنرێن، بە چاوبەستراوی و بێ ئەوەی بزانن بە گریانەوە و بە زۆرە ملە دەخرێنە نێو فڕۆکەیەکەوە، پاشان لە تورکیا ڕادەستی کەسە نزیکەکانیان دەکرێن.\nبە چی مافێک ئەم ستەمەتان لەو کیژە بێ تاوانانە کرد؟\nچۆن ئەم ڕووداوە ناخۆش و ئازارە دەروونییە درێژانە تێبپەڕێنن؟\nچۆن ئەو ستەمەتان دەرهەق بەو منداڵي بێ تاوانانە ڕەوا بینی؟\nگەر لە سزا و لێپرسینەوەی ئەم دنیایەش دەربازبن، داخۆ لە سزا و لێپرسینەوەی خودای خاوەن ‘دادپەروەری ڕەها’ ڕزگاردەبن؟\nوەک بەدیعوزەمان کە پاش ئازادکردنی لەو دادگایەی بڕیاری ناڕەوای لە سێدارەدانی بۆ دەرکردبوو، پاش بینینی ئەو بێتاوانەی لە پای پەتی سێدارە ڕیزکرابوون، ئێمەش وەک ئەو لە بەرامبەر ئەم ستەمکارییەدا پڕ بە دەم هاوار دەکەین و دەڵێین ‘جەهەنەم بژی بۆ ستەمکارەکان’…\nڕۆژنامەنوسێکی تورکیا: دادپەروەریم دەوێت، دەمەوێت بە خێزانەکەم شاد ببمەوە\nئەوەی لە ١٥ ی تەموز ڕویدا ڕاستیەکەی چیبوو؟ پەرینچەک چۆن وا پارێزراوە؟


هێزە هاوبەشەکان شکستدەهێنن بە پاشماوەکانی داعش لە بیابانی ئەنبار\nهەڕەشەی ئه‌و پاشماوانه‌ی داعش کە لە بیابانی ئەنبار خۆیان شاردۆتەوە زۆر کەمیکردووە بەهۆی ئۆپەراسیۆنەکانی عێراق و هاوپەیمانی نێودەوڵەتیەوە.\nلەم وێنەیەدا کە 15 ئازار لەسەر ئینتەرنێت بڵاوکرایەوە هێزەکانی پاسەوانی سنووری عێراق شوێنپێی ئەندامانی رێکخراوی 'دەوڵەتی ئیسلامی' (داعش) هەڵدەگرن لە بیابانی ئەنبار. [خاوەنی وێنە: فەرماندەیی پاسەوانی سنوور]\nهەوڵی بەردەوام لەلایەن هێزەکانی عێراق و هاوپەیمانانه‌وه بۆ شکستهێنان بە ئەندامانی رێکخراوی "دەوڵەتی ئیسلامی" (داعش) لە بیابانی فراوانی پارێزگاکە هەڕەشەی سەر ئەم ناوچەیەی بەشێوەیەکی بەرچاو کەمکردۆتەوە، بەرپرسێکی ناوچەکە وتی.\nقائیمقامی قەزای روتبە عیماد میشعەل سێشەممە (3 نیسان) بە دیارونای وت ئەم ئۆپەراسیۆنانە توانای پاشماوەکانی داعشی لاوازکردووە بۆ خۆشاردنەوە و خۆڕێکخستنەوە و رێگری لە ئازادی هاتوچۆیان کردووە.\nوتی: "بیابانه‌كه، بەتایبەتی لە دەوروبەری روتبە، لە دۆخێکی باشتردایە لە پێشتری، لەڕووی ئەمنیەوە."\nوتیشی هەڕەشەی سەر روتبە لە بیابانه‌كه‌ی دەوروبەریەوە بەشێوەیەکی بەرچاو کەمیکردووە بەهۆی ئەو ئۆپەراسیۆنە سەربازییانەوە کە پاشماوەی چەکدارانی داعشی لە ناوچەکەدا کردۆتە ئامانج.\nلەم وێنەیەدا کە 18 تشرینی یەکەم 2017 لەسەر ئینتەرنێت بڵاوکرایەوە، سەربازە عێراقیەکان ئەمنیەتی ئەو شاڕێگە نێودەوڵەتیە دابیندەکەن کە عێراق بە ئەردەن و سوریاوە دەبەستێتەوە. [خاوەنی وێنە: لیوای مغاویری فەرماندەیی هێزەکانی پاسەوانی سنووری عێراق]\nمیشعەل وتی جوڵەی پاشماوەكانی چەکدارانی داعش لەکارخراوە بەهۆی هەڵمەتەکانی گەڕان و چاودێری ئاسمانیی بەردەوامه‌وه لەلایەن سوپای عێراق و هێزی ئاسمانی هاوپەیمانانەوە.\nوتیشی هەفتەی رابردوو هێزی ئاسمانی هاوپەیمانان لە سەرکردەی باڵای داعش ئیسماعیل محەمەد عەبود قازی عیساوی دا، کە ناسراوە بە ئەبو هیشام، لەکاتێکدا ئۆتۆمبیلەکەی لێدەخوڕی نزیك بە زه‌بعه لە بیابانه‌كه‌ی دەوری روتبە.\nهه‌روه‌ها وتی ئەبو هیشام بەشداریکردبوو لە زۆر هێرشدا لە بەغدا و پارێزگاکانی باشور و سەرکردەیەکی سەرەکی بەناو ویلایەتی باشوری داعش بوو.\nفەرماندەیی ئۆپەراسیۆنە هاوبەشەکان رایگەیاند كه دووشەممەفڕۆکە جەنگیەکانی سوپای عێراق دوو ئۆتۆمبیلیان تێکشکاند کە چەك و تەقەمەنییان هەڵگرتبوو لەڕێگەیاندا بەرەو گوندی دەرەمە لە روتبە،.\nمیشعەل وتی لە ناوه‌ڕاستی ئازاردا، دوو ئۆتۆمبیل بۆمبارانکران لەکاتێکدا لە بیابانه‌كه دەهاتنە دەرەوە بە ئاراستەی روتبە و 10 کەسیان هەڵگرتبوو.\nبازرگانی لەگەڵ ئەردەن دەستیپێکردۆتەوە\nمیشعەل جەختیکردەوە لەوەی هەوڵە ئەمنیەکان بەردەوام دەبن و داوای پێکهێنانی هێزێکی ئاسمانی کرد کە پێکهاتبێت لە ئەندامانی تایبەت کە شوێنپێی پاشماوەکانی داعش هەڵبگرن و حەشارگەکانیان بدۆزنەوە لە بیابانه‌كه‌دا.\nوتی گرنگە ئاستی جۆرێتی هەوڵە سەربازییەکان لە ئەنبار بەرزبکرێتەوە، چونکە پارێزگاکە لە عێراقدا گەورەترینە و زۆربەی خاکەکەی بیابانە.\nوتیشی ئەو هێزانه‌ی بەرپرسن لە پاراستنی ناوچە بیابانیەکان پێویستیان بە پاڵپشتی زیاترە، لەڕێی چاودێری و ئامێری شوێنپێهەڵگرتن و تەکنەلۆژیای مۆدێرنەوە.\nمیشعەل وتی هاوکات، شاڕێگەی نێودەوڵەتی لە رەمادییەوە بۆ دەروازەی ترێبیل لەسەر سنووری ئەردەن "زۆر ئه‌مینه".\nهه‌روه‌ها وتی ئاڵوگۆڕی بازرگانی دەستیپێکردۆتەوە و ئاماژەشیکرد بەوەی "رۆژانه به رێژەیه‌كی ناوكۆیی 400 لۆری شمەك دێتە وڵاتەکەوە لەڕێی ئەردەنەوە".\nوتیشی: "هاتوچۆی مەدەنیەکان ئاسایی بۆتەوه و ئاسایشی رێگەکە لەڕێی زیاد لە 40 بازگەوە دابینکراوە و چەندین یەکەی سوپا و پۆلیس هەن کە بەرپرسن لە پاراستنی."\nهێزەکانی عێراق بەدووی پاشماوەکانی داعش دەکەون لە بیابانی ئەنبار\nبەرپرسێکی ناوچەکە لە قەزای روتبەی خۆرئاوای ئەنبار دووشەممە لەلایەن داعشەوە کوژرا، کە دوایین هێرش بوو لە زنجیرەی هێرشەکانی داعش لەو ناوچەیە لەمساڵدا.


״چارەسەركردنی كێشەی مووچەخۆرانی هەرێم״ – Knwe.org\nسەرەکی » راپۆرت » ״چارەسەركردنی كێشەی مووچەخۆرانی هەرێم״\nسەرۆكایەتییەكانی عیراق جەخت لەسەر «چارەسەركردنی كێشەی مووچەخۆرانی هەرێمی كوردستان» دەكەنەوە.\nچارەسەری كێشەكانی نێوان بەغدا و هەرێم\nسەرۆكایەتییەكانی عیراق (سەرۆك كۆمار، سەرۆكی ئەنجومەنی وەزیران، سەرۆكی ئەنجومەنی نوێنەران، سەرۆكی ئەنجومەنی باڵای دادوەری)، دوێنێ لە بەغدا كۆبوونەوە و لە راگەیەنراوەكەی كۆبوونەوەكەدا هاتووە «كۆبوونەوەی سەرۆكایەتییەكانی عیراق؛ جەختدەكاتەوە لە گەیشتن بە چارەسەرێكی گونجاو لەنێوان حكومەتی فیدراڵ و حكومەتی هەرێمی كوردستاندا لەبارەی دۆسێ داراییە هەڵپەسێردراوەكانەوە، بەتایبەتی پاراستنی مافی سەرجەم مووچەخۆران دوور لە ململانێ سیاسییەكان».\nلەلایەكی دیكەوە، سەرۆكایەتییەكانی عیراق بە ئامادەبوونی كۆمسیۆنی باڵای سەربەخۆی هەڵبژاردنەكان و نێردەی نەتەوە یەكگرتووەكان، كۆبوونەوە و « گفتوگۆ كرا لەبارەی دۆسێی هەڵبژاردنەكانی داهاتووەوە».\nلە كۆبوونەوەكەدا جەخت لەسەر «پێویستی گرتنەبەری رێوشوێنی گونجاو و ئامادەكاریی پێویست بۆ هەڵبژاردنی پێشوەختە»، كرایەوە.\n״گفتوگۆی نوێنەران لەسەر بودجە بەردەوام دەبێت״\nپەیوەست بە دۆخی عیراق، گفتوگۆكانی ئەنجومەنی نوێنەران لەبارەی پڕۆژەیاسای بودجەی عیراقەوە بەردەوامە.\nلەوبارەیەوە، دکتۆر بەختیار شاوەیس ئەندامی ئەنجومەنی نوێنەران بە كوردستانی نوێ-ی راگەیاند: لە دانیشتنی ئەمڕۆی ئەنجومەنی نوێنەراندا گفتوگۆ لەسەر پڕۆژەیاسای بودجە بەردەوام بوو، «چەندین پێشنیاز لەبارەی بڕگەو مادەكانی پڕۆژەیاساكەوە خرانەڕوو»، وتیشی: دوای تەواوبوونی گفتوگۆی پەرلەمانتاران لەبارەی پڕۆژەیاساكەوە، لەلایەن لیژنەی دارایی ئەنجومەنی نوێنەرانەوە راپۆرتی كۆتایی ئامادەدەكرێت .\n״433 حزب داوایان بۆ خۆتۆماركردن پێشكەشكردووە״\nبۆ هەڵبژاردنی پێشوەختەش ئامادەكارییەكانی كۆمسیۆنی باڵای سەربەخۆی هەڵبژاردنەكان لە عیراق بەردەوامە و بەپێی راگەیەنراوی كۆمسیۆنی باڵای هەڵبژاردنەكان «433 حزب داوایان بۆ خۆتۆماركردن بۆ هەڵبژاردنی پێشوەختە، پێشكەشكردووە».


وێبسایتی شتومەک | عەسارەی فیلیپس - ٥٠٠ وات - ١.٥ لیتر - دژەدڵۆپەکردن - HR1832 - گەیاندنی هەرزان\nHomeکەلوپەلی کارەبایی ناوماڵ و چێشتخانەعەسارەعەسارەی فیلیپس – ٥٠٠ وات – ١.٥ لیتر – دژەدڵۆپەکردن – HR1832\nعەسارەیەکی خنجیلانە هەموو کات لەسەر ڕەفەی کەوانتەرەکەت بەردەستە\nلەبەرئەوەی قەبارەکەی نیوەی عەسارەی ئاساییە، ئەم عەسارەیە شوێنیکی کەم دەگرێت. دەتوانیت لەسەر ڕەفەی کەوانتەرەکەت دایبنێیت یان هەڵیبگریتەوە.\nڕژانی شەربەت ڕاستەوخۆ بۆناو پەرداخەکەت\nئەم عەسارەیە ڕێگەت پێدەدات پەرداخی خۆت بەکاربهێنیت (پێویستە بەرزیەکەی ١٢ سانتیمەتر زیاتر نەبێت) . ڕاستەوخۆ پەرداخەکە لەژێر دەرچەکەی دابنێ و شەربەتەکەت ئامادەیە.\nبە یەک جار ١.٥ لیتر شەربەت\nبەیەکجار دەتوانیت ١.٥ لیتر شەربەت ئامادەبکەیت بەبێ ئەوەی پێویست بکات کاسەی تڵت کۆکەرەوەکە بەتاڵ بکەیت\nبەهۆی تەکنەلۆجیای خێرا خاوێنکردنەوەوە ئەم عەسارەیە وا دیزاینکراوە تا بەئاسانی خاوێن ببێتەوە.بەهۆی کاسی تڵت کۆکەرەوە و سافی ڕووەکانی ئامێرەکە دەتوانیت لە ماوەی یەک خوولەکدا خاوێنی بکەیتەوە.\nخێرا خاوێنکردنەوەی شەبەکەکەی\nئاسایی ژمارەیەکی زۆر ڕیشاڵی تڵتەکە لەناو شەبەکەکە گیردەبن، کە وادەکات خاوێنکردنەوەی زۆر قورس بێت. بەهۆی تەکنەلۆجیای داهێنەرانەی خێرا خاوێنکردنەوەوە، بەهۆی لووسی ڕووەکانی ئامێرەکە، دەتوانیت بە ئیسفنجێکی ئاسایی ڕیشاڵەکان ڕابماڵیت.\nهەموو تڵتەکە لە یەک شوێندا کۆدەبێتەوە بۆ ئاسان فڕێدانی\nهەموو تڵتەکە لەو شوێنەدا کۆدەبێتەوە کە پێویستە تێیدا کۆببێتەوە: کاسی تڵت کۆکەرەوەی عەسارەکە. ئەمە مانای ئەوەیە پێویست ناکات تڵت لە شوێنەکانی تری ئامێرەکە لابدەیت وەک سەرقاپەکەی یان هەر شوێنێکی تر. بەهۆی شێوە خڕەکەی و لووسی ڕووەکانی ئامێرەکەوە، واتە هیچ جۆرە نووک و درزێکی تێدا نییە، بەئاسانی دەستت دەگات بە تڵتەکە و خاوێنکردنەوەی کاسی تڵت کۆکەرەوەکەش ئاسان دەبێت.\nبەهۆی ڕوونیی ڕووی کاسەی تڵت کۆکەرەوەکە چاودێریکردنی کاتی پڕبوونی کاسەکە ئاسانە\nئەزموونی پێکداکێشانی ڕاستەقینەی پارچە میوەکان بکە. ڕووی سەرقاپ و کاسەی تڵت کۆکەرەوەکە ڕوونن بۆیە دەتوانیت ببینیت کە چۆن سەوزە و میوەکان دەبن بە شەربەت. هەروەها ڕاستەوخۆ دەبینیت کاتێک کاسەکە پڕدەبێت لە تڵت،کە مانای ئەوەیە پێویستە بەتاڵ بکرێت.\nدەمەوانەیەک بۆ ڕێگریکردن لە دڵۆپەکردن\nکاتێک ئامێرەکە داگیرسا، دەمەوانەکە ڕێگری دەکات لە عەسارەکە بۆ دڵۆپەکردن. دەمەوانەکە زۆر ئاسان خاوێندەکرێتەوە چوونکە لێدەکرێتەوە و لە ماددەیەک درووستکراوە کە دەشۆردرێت. تەنها بە قایمکردنی دەمەوانەکە دەتوانیت ڕێگری بکەیت لە ئامێرەکە بۆ دڵۆپەکردن و ڕەفەی کەوانتەرەکەت بە پاکی ڕابگریت.\nهەموو ئەو پارچانەی لێدەکرێنەوە لە قاپشۆردا دەشۆردرێن\nبۆ خاوێنکردنەوەیەکی خێرا و ئاسان هەموو ئەو پارچانەی لێدەکرێنەوە دەتوانرێت لە قاپشۆردا بشۆردرێن.\nڕووەکانی سافن و ئاسانن بۆ خاوێنکردنەوە\nئەم ئامێرە وا دیزاینکراوە تا شێوەی بازنەیی بێت و ڕووەکانی ساف بێت بۆئەوەی خاوێنکردنەوەی ئاسان بێت.\nکۆد: Philips-HR1832 بەش: عەسارە\nڕەنگ ڕەشی مەرەکەبیی\nئەو ماددەیەی لێی درووستکراوە پلاستیکی ABS\nئەو ماددەیەی سوراحییەکەی لێ درووستکراوە پلاستیکی PP\nئەو ماددەیەی کاسەی تڵت کۆکەرەوەکە و پاڵنەرەکەی لێ درووستکراوە\nتوانای کارەبایی ٥٠٠ وات\nدرێژی وایەری کارەبا ٠.٨ مەتر\nقەبارەی کاسی تڵت کۆکەرەوە ١ لیتر\nنیوەتیرەی تیوبی دەمەکەی ٥٥ میلی مەتر\nقەبارەی سوراحییەکە ٥٠٠ میلی لیتر\nدەسکی سەلامەتی هەیەتی\nیەک ڕێکخستنی گونجاوی خێرایی بۆ هەموو جۆرە میوەیەک\nتایبەتمەندی ئامێرەکە تایبەتمەندی خاوێنکردنەوەی پێشوەخت\nببە بە یەکەم کەس کە ڕای خۆی دەنووسێت دەربارەی “عەسارەی فیلیپس – ٥٠٠ وات – ١.٥ لیتر – دژەدڵۆپەکردن – HR1832” هەڵوەشاندنەوەی وەڵام\nعەسارەی فرەکار فیلیپس – ٢٥ کار – ٦٥٠ وات – ٢.١ لیتر – ٢ خێڕایی – HR7628\nئەم عەسارە فرەکارەیە دیزاینێکی بچووک و توندوتۆڵی هەیە، کاسەیەکی ٢.١ لیتریی، خەڵاتەیەکی ١.٧٥ لیتریی و چەندین جۆر کەلوپەلی جۆراوجۆری لەگەڵدایە کە بەشێوەیەکی ناوازە کاردەکەن. لەگەڵ ئەم ئامێرەدا ئامادەکردنی خواردنی وا بەتام لەماڵەوە هەرگیز وا ئاسان نەبووە.\nبچووک و توندوتۆڵ ، ٢ ڕێکخستن لە ١ ئامێردا\nکۆمەڵێک کەلوپەل بۆ زیاتر لە ٢٥ ئیشی جیاواز\nعەسارەی فیلیپس – ٢٢٠ وات – HR1823\nلەگەڵ ئەم عەسارەیە دەتوانیت بەئاسانی شەربەتی بەتام درووست بکەیت. تیوبی دەمەکەی بازنەییە بۆیە پێویست ناکات سەوزە و میوەکان زۆر پارجە پارچە بکەیت. دیزاینێکی خنجیلانەی هەیە، بۆیە دەتوانرێت بەئاسانی هەڵبگیرێت.\nتوانای کارەبایی: ٢٢٠ وات\nیەک ڕێکخستنی خێرایی


وتەبێژی فەرماندەی گشتیی هێزە چەكدارەكانی عێراق ڕایدەگەیەنێت، لەگەڵ پێشمەرگە هەماهەنگییان هەیە بۆ پڕكردنەوەی بۆشایی نێوان هێزەكانی پێشمەرگە و هێزەكانی حكومەتی ناوەند.\nلیوا یەحیا ڕەسوڵ، وتەبێژی فەرماندەی گشتیی هێزە چەكدارەكانی عێراق ئەمڕۆ دووشەممە ڕایگەیاند، لەڕێی زانیاریی هەواڵگری چەندین پڕۆسەی سەربازی لەو ناوچانەی دەكەونە ژێر دەسەڵاتی هێزەكانی پێشمەرگە و هێزەكانی سەر بە حكومەتی ناوەند ئەنجامدراوە.\nوتیشی، “لەگەڵ پێشمەرگە (پاسەوانی هەرێم) هەماهەنگیی هەیە” بۆ پڕكردنەوەی بۆشایی نێوان هەردوو هێزەكە.\nلیوا یەحیا ڕەسوڵ ئاماژەی بەوەشكرد، كاركردن بەردەوامە بۆ شوێنكەوتنی گروپی چەكدارانی داعش لەو ناوچانە و دەخوازن لە ئایندەدا كۆتایی بەو بۆشاییانە بهێنن.\nلێدوانی وتەبێژەكە لەكاتێكدایە ماوەیەكە پاشماوەی چەكدارانی داعش ناوبەناو لە كەركوك و ناوچە كوردستانییەكانی دەرەوەی ئیدارەی هەرێم هێرشی لەناكاو ئەنجامدەدەن.\nدەربارەی كشانەوەی هێزەكانی هاوپەیمانی نێودەوڵەتیش، وتەبێژی فەرماندەی گشتیی هێزە چەكدارەكان ئاشكرایكرد، لیژنەی هونەری پێكهێنراوە كار لەسەر گرێدانی چەند كۆبوونەوەیەك لەو بارەیەوە دەكات.\nدوپاتیشیكردەوە كە لەڕێی گفتوگۆی ستراتیژییەوە “سەركەوتووبوون” لە گۆڕینی هێزەكانی هاوپەیمانی نێودەوڵەتی لە شەڕكەرەوە بۆ هێزی ڕاهێنان.\nکۆمەڵی دادگەریی کوردستان، لە ڕێگەی مەڵبەندی حزبەکەوە ڕایگەیاند، ئەو کەسانەی سیمایەکی دینداریی ئیسلامییان هەبووە و پەنجەمۆریان نەیخوێندووەتەوە، هەوڵی…\nکۆمیتەی ماف و ئازادییەکان لە کوردستان و ئەوروپا هۆشداری توند دەدات لەبارەی دۆخی تەندروستیی زیندانیانی بادینانەوە و دەڵێت،…\nئەنجومەنی باڵای دادوەریی عێراق ئاشكرایدەكات، ئازادكردنی سەركردەكەی حەشدی شەعبی بەهۆی “نەبوونی هیچ بەڵگەیەك بووە كە تێوەگلانی بسەلمێنێت” لە…


بەهرۆز جەعفەر: کلەوژە لە عێراق داخستنی کۆمەڵگە ( Social Closure). – WTARIKURD\nبە کورتی لە زمانی ئینگلیزیدا، وە لە کۆمەڵناسی سیاسی دا چەمکی کلەوژە (Closure) ئەوە ئەگەیەنێت سبەی جەژنە یان پرسەیەکی کەسێکی پلەیەکت هەیە یاخود مەراسیمێکی کۆمەڵایەتی زۆر پێویست هەیە، کەچی گروپێک تۆ لەماڵەوە گیر ئەکەن و ڕێگە نادەن هیچ بەریەککەوتن و ئاکتێکی کۆمەڵایەتی یان بەشدارییەکت هەبێت. بەرانبەر بەم چەمکە لە دەرونناسی دا ( کەپت کردن) هەیە، بریتی یە لەو هەڵسوکەوت و ئاکارانەی کە تاکێک ئەیەوێ ئەنجامی بدات بەڵام عادات و تەقالیدی کۆمەڵگە یان بارودۆخەکە ڕێگەی پێ نادەن، ئیتر تاکەکە لە « عەقڵی باطن» دا ئەمە هەڵ ئەگرێ تا بۆی بلوێ و ئەنجامی بدات. بەگشتی کەپت کردن پەیوەندی بەشێوازی پەروەردە بونەوە هەیە. لێرەدا کلەوژە وەکو سۆسیۆلۆجیستی هاوچەرخی ئەڵمانی ماکس وێبەر ئەڵێت گروپێک دەوری هەموو کۆمەڵگە ئەدەن و ئەیانخەنە ژوورەوە بۆ ئەوەی خۆیان لە دەرەوە بەرژەوەندییەکانی خۆیان ڕاو بکەن.\nتەحەداکانی بەردەم عێراق و حکومەتی عێراق قورسن لە ( 2020 ). پێدەچێت پەتای کۆرۆنا ببێتە قورسترینیان. تەنها لە 12 ی ئایاری 2020 دا ئامارەکە ئاوایە کە 119 کەسی لە عێراق تووشی ڤایرۆسی کۆرۆنا بوون و تووشبووەکان بریتین لە 82 تووشبوو لە بەغدا، 32 لە بەسرە، 2 لە موسەننا، 2 لە نەینەوا و 1 تووشبوو لە دیالە”.\nکەوابوو، کۆرۆنا ڤایرۆس باشورو ناوەندی عێراق ئەتەنێتەوە، وای دابنەین ( 1000 ) کەس بەم ڤایرۆسە ئەمرن، حکومەت چی ئەکات؟. داوای پارە لە دەرەوە ئەکەن بەناوی هاوکاری مرۆییەوە کەچی بۆ خۆیان و دەوروبەرەکانیان هەڵی ئەگرن. هەروەها حکومەت لەم حاڵەتەشدا لاوازە بەتایبەتی کە باشورو ناوەندی عێراق هەست بەبونی حکومەت هەر ناکرێت، تا هەفتەیەک دوان ئەتوانن بەر بە لێشاوی خەڵک بگرن ق\nو نەیەنە دەرەوە، چونکە بونیادو دۆخی کۆمەڵایەتی و خێڵەکی و زۆری ژمارەی ئەندامانی خێزان گوێ بە ڕێنمایی و حکومەت نادا. بەم شێوەیە تەقینەوەیەکی کۆمەڵایەتی و مرۆیی خراپ بە ڕووی حکومەتدا ڕووئەدات.


چینێ 44 هزار كه‌س خستن بن چاڤدێریێ - دارکا مازی\nچینێ 44 هزار كه‌س خستن بن چاڤدێریێ\nئه‌نجوومه‌نا ساخله‌مییا نشتیمانی یا چینێ ئیرۆ ئه‌شكه‌ره كر، 44 هزار 132 كه‌سێن دن خستنه بن چاڤدێرییا نۆشداری كو گۆمان ل سه‌ره تووشی ڤایرۆسێ كۆرۆنایێ بوونه.\nئه‌نجوومه‌نا ساخله‌مییا نشتیمانییا چینێ ئیرۆ رۆژا سێشه‌می ئه‌شكه‌ره كر، هه‌یا نها 106 كه‌س ب سه‌ده‌ما ڤایرۆسا كۆرۆنایێ جانێ خوه ژ ده‌ست دانه، هه‌ژمارا 44 هزار و 132 كه‌سێن دن ژی ب سه‌ده‌ما گۆمانا هه‌بوونا وێ ڤایرۆسێ ل جه‌م وان، كه‌تنه بن چاڤدێرییا نۆشداری.\nهه‌ر وها ده‌ست نیشان كر، ژبلێ كه‌سێن ل ده‌ستپێكێ تووش بووین كو هه‌ژمارا وان پێتر ژ 2740 كه‌سانه، نها 6 هزار و 973 كه‌سێن دن گۆمان ل سه‌ره كو ڤایرۆس ژ بۆ وان هاتبه ڤه‌گوهاستن.\nده‌ما چه‌ند رۆژانه، ڤایرۆسا كۆرۆنا ل ناڤچه‌یا ووهان یا هه‌رێما هۆبای ده‌ركه‌تییه، هه‌تا نها پێتر ژ 2740 كه‌سان تووشبوونه، ژ وێ هه‌ژمارێ 106 كه‌سان جانێ خوه ب سه‌ده‌ما وێ ڤایرۆسێ ژ ده‌ستدانه و زارۆ د ناڤا قوربانیان دانه.\nرێخستنا ساخله‌مییا جیهانی ڤایرۆسا كۆرۆنا، ب نه‌خوه‌شییه‌كه جیهانی یا كو بله‌ز تێ ڤه‌گوهاستن پۆلین كریه و زه‌نگا ترسێ و خه‌ته‌رێ ژ به‌لاڤه‌بوونا وێ لێدایه.\nڤایرۆسا كۆرۆنا نه‌خوه‌شییه‌كه ڤایرۆسی یه جاندارێن مه‌مكدار، ته‌یر و كه‌والان و مرۆڤان ڤه‌دگریت، سیسته‌ما هه‌ناسه‌كرنێ تووش دكه‌ت، ل گۆر لێكۆلینێن نۆشداران ل ده‌ستپێكێ ژ گیانه‌وه‌ران بۆ مرۆڤان دهات ڤه‌گوهاستن، لێ به‌لێ نها ژ مرۆڤان بۆ مرۆڤان تێ ڤه‌گوهاستن و هات ته‌سبیت كرن كو یه‌ك ژ سه‌ده‌مێن دیاربوونا وێ، ژ ئه‌نجاما خوارنا هنه‌ك گیانه‌ورێن سه‌یر ده‌ركه‌تییه وه‌كه خوارنا مارێ كوبرا و چه‌كچه‌كیلان.


ئه‌و خۆراکانه‌ی که په‌ستانی خوێن رێک ده‌خه‌ن - نوکته ۆ زانیاری\n9 بهمن 1392 @ 07:20 ب.ظ\nخۆراکه‌کان له رێکخستنی په‌ستانی خوێندا ده‌ورێکی به‌رچاو ده‌بینن و ئاستی ئه‌م په‌ستانه به شێوه‌ی نۆرماڵ ده‌گه‌یه‌نێنن.\nبه رای پسپۆڕان به شێوه‌یه‌کی سروشتی ژماره‌یه‌کی دیاریکراو بۆ رێژه‌ی په‌ستانی خوێنی به‌رز و نزم دیاریکراوه. بۆ نمونه ژماره‌ی نۆرماڵ و جێگیر کراو له زانستی خۆراکدا بۆ په‌ستانی خوێنی به‌رز 12 و په‌ستانی خوێنی نزمیش 8 دیاریکراوه.\nئه‌وان ئاماژه به‌وه ده‌که‌ن که ئاوی زریشک و لاله‌نگی و ئاوی هه‌نار و چای ترش و ماسی و زه‌یتی سروشتی له کۆنترۆڵ کردنی په‌ستانی خوێندا ده‌وره ده‌بینن. ئه‌و که‌سانه‌ی که په‌ستانی خوێنیان نزمه بۆ کۆنترۆڵ خواردنی بیسکویت و شیرینی و خورما سودبه‌خشه.\nژماره‌یه‌ک له خۆراکه‌کان په‌ستانی خوێن به‌رز یان نزم ده‌که‌نه‌وه و له‌م ناوه‌شدا قه‌ڵه‌وی و به‌سه‌ره‌وه چوونی ته‌مه‌نیش ده‌ور ده‌بینێت.\nبۆ ئه‌وه‌ی په‌ستانی خوێنی به‌رز بۆ دۆخی ئاسایی بگه‌ڕێته‌وه چه‌ندین رێگه چاره هه‌یه وه‌کو که‌م کردنه‌وه‌ی خۆراکه چه‌وره‌کان و نه‌خواردنی خوێ و کالۆری و له جیاتی ئه‌وانه به‌کارهێنانی که‌پسولی زه‌یتی ماسی پێشنیار ده‌کرێت.